
转讜住驻讜转





	讛讗讬 诇讛拽诇 诇讛讞诪讬专 讛讜讗. 讜讗诐 转讗诪专 转讬拽砖讬 诇讬讛 诇砖诪讜讗诇 讚住讜祝 讻讬爪讚 诪注讘专讬谉 (诇拽诪谉 讚祝 住讗:) 讚讗诪专 砖讘转 讘注讬专 讞专讬讘讛 诇专讘谞谉 诪讛诇讱 讗转 讻讜诇讛 讜讞讜爪讛 诇讛 讗诇驻讬诐 讗诪讛 讛谞讬讞 注讬专讜讘讜 讘注讬专 讞专讬讘讛 讗讬谉 诇讜 诪诪拽讜诪讜 讗诇讗 讗诇驻讬诐 讗诪讛 讜讬''诇 诪讻诇 诪拽讜诐 讘住转诪讗 讻讬 讗讜专讞讬讛 讻砖讗讬谉 谞讜转谉 注讬专讜讘讜 讘注讬专 讞专讬讘讛 讛讜讬 诇讛拽诇: 诇讜诪专 讻''注 诇讗 驻诇讬讙讬 讚爪专讬讱. 驻讬' 专''转 诇讜诪专 注转 讞诪讛 讛讜讗 讜注转 爪讬谞讛 讛讜讗 讚讻讬讜谉 砖讛讞讝讬专讜 诪讟注诐 讝讛 讗诐 讻谉 讻讬讜谉 讚注转讜 诇讬诇讱 讻砖转注讘讜专 讞诪讛 讜爪讬谞讛 讜诇讗 讬爪讗 诪转讜专转 注谞讬 讗讘诇 讗诐 讘诇讗 讟注诐 讛讞讝讬专讜 讗诐 讻谉 诇讙诪专讬 谞转讬讬讗砖 诪诇讬诇讱 讜讬爪讗 诪转讜专转 注谞讬 讗注''驻 砖讛讞讝讬拽 讘讚专讱 讜专讘 讬讜住祝 讗诪专 诇讛讞讝讬拽 讻讜诇讬 注诇诪讗 诇讗 驻诇讬讙讬 讚爪专讬讱 讻讬 驻诇讬讙讬 诇讜诪专 讚住讘专 专讘 讬讜住祝 讻讬讜谉 砖诪讞诪转 讞诪讛 讜爪讬谞讛 讛讜讗 讞讜讝专 讗诐 讻谉 谞转讬讬讗砖 诇讙诪专讬 诪诇讬诇讱 讜诇讗 拽谞讛 讛注讬专讜讘 诇专讘讬 讬讛讜讚讛 讗诇讗 讻砖讞讜讝专 讘诇讗 讟注诐 讬转专 注诇 讻谉 讗诪专 专' 讬讜住讬 讚讗驻讬诇讜 讛讻讬 拽谞讛 注讬专讜讘 讜讛讜讛 诇讬讛 诇专讘 讬讜住祝 诇诪谞拽讟 讻讬 驻诇讬讙讬 讘讗讜诪专 讗诇讗 谞拽讟 讘诪讬诇转讬讛 讚专讘 讬讜住祝 诇讜诪专 讗讙讘 诪讬诇转讬讛 讚专讘讛 讜讚讬讬拽 专讘 讬讜住祝 诪讚诇讗 讛讝讻讬专 专' 讬讛讜讚讛 注转 爪讬谞讛 讜注转 讞诪讛 讜专讘讬 讬讜住讬 讛讝讻讬专: 讻诪讗谉 讗讝诇讗 讛讗 讚讗诪专 注讜诇讗. 讗祝 注诇 驻讬 砖诪讜讞讝专 诪讜讞讝拽 讻诪讗谉 讻专讘 讬讜住祝 讜讗诇讬讘讗 讚专讘讬 讬讜住讬. 诪诇砖讜谉 讗注''驻 讚讬讬拽 讚讞讝专 诪讞诪转 讞诪讛 讜爪讬谞讛 讜诇讗 拽谞讛 注讬专讜讘 诇专讘讬 讬讛讜讚讛 讜讻专讘讛 诇讗 讗转讬讗 讚诇讻''注 讘注讬 专讘讛 砖讬讗诪专 注转 爪讬谞讛 讛讜讗 讜讗讬 讚讗诪专 注转 爪讬谞讛 诇讗 砖讬讬讱 诇砖讜谉 讗注''驻 讜驻讬' 讝讛 讚讞讜拽 讜驻讬' 讗讞专讜谉 讚专砖''讬 谞专讗讛 诇专''讬 注讬拽专:





专讘讬谞讜 讞谞谞讗诇

专讘讗 讘专 讞谞谉 专讙讬诇 讚讗转讗 诪讗谞讟讜讻讬讗 诇驻讜诪讘讚讬转讗 诇驻讬专拽讬讛 讚专讘 讬讜住祝 讜讗诪专 砖讘讬转转讬 讘诪转讗 驻诇讜谞讬 讗"诇 讗讘讬讬 讻诪讗谉 讻专讘 讞住讚讗 讚讗诪专 诪讞诇讜拽转 讘诪拽讜诐 驻诇讜谞讬 讜专' 讬讛讜讚讛 诪转讬专 讜讛讗 专讘 谞讞诪谉 [驻诇讬讙] 注诇讬讛 讜转谞讬讗 讻讜讜转讬讛. 



讗"诇 讛讚专讬 讘讬 讗诪专 专诪讬 讘专 讞诪讗 讛专讬 讗诪专讜 砖讘转 讬砖 诇讜 讚' 讗诪讜转. 驻讬' 讛诪谞讬讞 注讬专讜讘讜 讬砖 诇讜 讚' 讗诪讜转 讗讬 诇讗 讜驻砖讬讟 专讘讗 讚讬砖 诇讜 诪讚转谞谉 诇讗 讗诪专讜 诇注专讘 讘驻转 讻诇讜诪专 诇讛谞讬讞 注讬专讜讘讜 讘驻转 讗诇讗 诇讛拽诇 注诇 讛注砖讬专 诪讻诇诇 砖讝讛 讜讝讛 砖讜讬谉 讜讗讬 讗诪专转 讛诪谞讬讞 注讬专讜讘讜 讗讬谉 诇讜 讚' 讗诪讜转 讛讗讬 诇讛拽诇 讛讜讗 诇讛讞诪讬专 讛讜讗 砖讛专讬 讛驻住讬讚 讚' 讗诪讜转 讗诇讗 砖"诪 讬砖 诇讜 讜专诪讬 讘专 讞诪讗 (住讘专讗) [住讘专] 讛讗 谞讬讞讗 诇讬讛 讚诇讗 谞讟专讞:




诪转谞讬' 诪讬 砖讬爪讗 诇讬诇讱 诇注讬专 砖诪注专讘讬谉 讘讛 讻讜' 讻讘专 驻讬专砖谞讜讛 诇诪注诇讛. 转谞讬讗 讻讜讜转讬讛 讚专讘 讛讜谞讗 诪讬 砖讬砖 诇讜 讘' 讘转讬诐 讜讘讬谞讬讛谉 讘' 转讞讜诪讬 砖讘转 讻讬讜谉 砖讛讞讝讬拽 讘讚专讱 拽谞讛 注讬专讜讘 讘诪拽讜诐 砖住讬讬诐 砖讘讬转转讜 讚讘专讬 专' 讬讛讜讚讛 讬转专 注诇 讻谉 (讜专') [讗诪专 专'] 讬讜住讬 讘"专 讬讛讜讚讛 讗驻讬' 诪爪讗讜 讞讘讬专讜 讜讗"诇 诇讬谉 驻讛 注转 讞诪讛 讗讜 注转 爪谞讛 讛讜讗. 



诇诪讞专 诪砖讻讬诐 讜讛讜诇讱. 



讗诪专 专讘讛 讗诐 讛讞讝讬拽 砖爪专讬讱 诇讜诪专 砖讘讬转转讬 讘诪拽讜诐 驻诇讜谞讬 讻"注 诇讗 驻诇讬讙讬 讚爪专讬讱 讚讻讬讜谉 讚讛讜讗 讗讝讬诇 讘讗讜专讞讗 讗注"驻 砖讛讞讝讬拽 爪"诇. 讻讬 驻诇讬讙讬 讘诪讬 砖讗诪专 砖讘讬转转讬 讘诪拽讜诐 驻诇讜谞讬 讗诐 爪专讬讱 诇讛讞讝讬拽 专' 讬讛讜讚讛 讗诪专 爪专讬讱. 专' 讬讜住讬 讘"专 讬讛讜讚讛 讗诪专 讗讬谞讜 爪专讬讱. 



讜专讘 讬讜住祝 讗诪专 讛讗讜诪专 砖讘讬转转讬 讘诪拽讜诐 驻诇讜谞讬 砖爪专讬讱 谞诪讬 诇讛讞讝讬拽 讻"注 诇讗 驻诇讬讙讬 讚讜讚讗讬 爪专讬讱 讻讬 驻诇讬讙讬 讘诪讞讝讬拽 讗诐 爪专讬讱 诇讜诪专 谞诪讬 砖讘讬转转讬 讘诪拽讜诐 驻诇讜谞讬 讗讬 诇讗 专' 讬讛讜讚讛 讗诪专 爪专讬讱 专' 讬讜住讬 讘"专 讬讛讜讚讛 讗诪专 (讗讬谞讜 爪专讬讱) 讻讬讜谉 砖讛讞讝讬拽 讘讚专讱 讗注"驻 砖诇讗 讗诪专 砖讘讬转转讬 讘诪拽讜诐 驻诇讜谞讬 拽谞讛 砖讘讬转讛 讘诪拽讜诐. 



讜讗住讬拽谞讗 讻专讘 讬讜住祝 讚专讘 讬讛讜讚讛 讘专 讗讬砖转讬转讗 讗讬讬转讬 诇专讘 谞转谉 讘专 讛讜砖注讬讛 讻诇讻诇讛 讚驻讬专讬 讻讬 讗讝讬诇 砖讘拽讬讛 注讚 讚谞讞讬转 诇讚专讙讗 讜讛讞讝讬拽 诇讛讜诇讬讻讛.





专砖讘"讗

讛讗讬 诇讛拽诇 诇讛讞诪讬专 讛讜讗. 讜讗"转 转讬拽砖讬 诇讬讛 讚砖诪讜讗诇 讚讗诪专 讘砖诇讛讬 驻专拽 讻讬爪讚 诪注讘专讬谉 (诇讛诇谉 注讬专讜讘讬谉 住讗, 讘) 砖讘转 讘注讬专 讞专讬讘讛 诇专讘谞谉 诪讛诇讱 讗转 讻讜诇讛 讜讞讜爪讛 诇讛 讗诇驻讬诐 讗诪讛, 谞转谉 注讬专讜讘讜 讘注讬专 讞专讬讘讛 讗讬谉 诇讜 诪诪拽讜诐 注讬专讜讘讜 讗诇讗 讗诇驻讬诐 讗诪讛, 讗诇诪讗 谞讜转谉 注讬专讜讘讜 诇讛讞诪讬专 讛讬讗. 讜讻谉 诇讻"注 讘谞讜转谉 注讬专讜讘讜 讘转诇 讙讘讜讛 注砖专讛 讗讜 讘讘拽注讛 注诪讜拽 注砖专讛 讜讛谉 注讚 讘讬转 住讗转讬诐, 讚诪砖诪注 诇拽诪谉 讘驻专拽 讻讬爪讚 诪注讘专讬谉 (砖诐) 讚讘讬谉 诇砖诪讜讗诇 讘讬谉 诇专' 讗诇注讝专 讛谞讜转谉 注讬专讜讘 讗讬谉 诇讜 讗诇讗 讗诇驻讬诐 讗诪讜转 诪诪拽讜诐 注讬专讜讘讜 讻讬讜谉 砖讗讬谞讜 专讗讜讬 诇讚讬专讛, 讜讗讬诇讜 讛砖讜讘转 诪讛诇讱 讗转 讻讜诇讛 讜讞讜爪讛 诇讜 讗诇驻讬诐 讗诪讛. 讜讬"诇 讚讛讗 诪讬诇转讗 [专讞讬拽讛 讛讜讗] 讜诇讗 砖讻讬讞讗 (讚讞讬拽讗 讛讜讗), 讜诪砖讜诐 讛讗 讘诇讞讜讚 诇讗 诪驻专讬讱 讻诇诇讬谉 讻讬讜谉 讚讘讻诇 谞讜转谞讬 注讬专讜讘 讻讬 讗讜专讞讬讬讛讜 讛讜讬 诇讛拽诇, 讗讘诇 讗诐 讗讬转讗 讚讻诇 谞讜转谞讬 注讬专讜讘 讗讬谉 诇讛诐 讚' 讗诪讜转 讛讗讬 诇讛讞诪讬专 讛讜讗.



 诪转谞讬': 诪讬 砖讬爪讗 诇讬诇讱 诇注讬专 砖诪注专讘讬谉 讘讛 讜讛讞讝讬专讜 讞讘专讜 讛讜讗 诪讜转专 诇讬诇讱. 讻诇讜诪专: 讜讘讚讗诪专 砖讘讬转转讬 讘诪拽讜诐 驻诇讜谞讬 讻讚诪驻专砖 讘讙诪专讗 讘讬谉 诇专讘讛 讘讬谉 诇专讘 讬讜住祝.



讜讻诇 讘谞讬 注讬专讜 讗住讜专讬谉. 讜讗驻讬诇讜 讗诪专讜 讻讚诪驻专砖 讘讙诪专讗, 诪砖讜诐 讚注砖讬专讬诐 谞讬谞讛讜, 讜讻诇 诪拽讜诐 驻诇讜谞讬 注谞讬 讗讬谉 注砖讬专 诇讗.



专' 诪讗讬专 讗讜诪专 讻诇 砖讛讜讗 讬讻讜诇 诇注专讘 讜诇讗 注讬专讘 讛专讬 讝讛 讞诪专 讙诪诇. 讜讗"转 诪讗讬 讟注诪讬讛 讚专' 诪讗讬专 讚讛讗 诪讜讚讛 专' 诪讗讬专 讘注谞讬 (诇注讬诇 注讬专讜讘讬谉 谞讗, 讘), 讜讝讛 讻讬讜谉 砖讛讞讝讬拽 讘讚专讱 讛专讬 讝讛 注谞讬. 讜讗讬 讗驻砖专 诇讜诪专 讚诪住驻拽讗 诇讬讛 讻讬讜谉 砖讛讜讗 诪讜讞讝专 讗诐 讛讜讗 诪讜讞讝拽 讗诐 诇讗讜, 讚讚讬诇诪讗 讻诇 砖讛讜讗 讘讘讬转讜 注砖讬专 讛讜讗, 讜讘驻转 讗讬谉 讘讗讜诪专 诇讗. 诇讗 讛讬讗, 讚讛讗 拽转谞讬 讻诇 砖讬讻讜诇 诇注专讘 讜诇讗 注讬专讘 讛专讬 讝讛 讞诪专 讙诪诇, 讚讗诇诪讗 讗驻讬诇讜 诪讬 砖诇讗 讬爪讗 诇讚专讱 讗诇讗 砖注讜诪讚 讘讘讬转讜 讜讗讜诪专 讻谉 讛专讬 讝讛 讞诪专 讙诪诇, 讚讗诐 诇讗 讻谉 诇讬转谞讬 专' 诪讗讬专 讗讜诪专 讛专讬 讝讛 讞诪专 讙诪诇. 讜讬"诇 讚诪住驻拽讗 诇讬讛 诇专' 诪讗讬专 注讬拽专 转拽谞讛 讗诐 谞注砖讬转 讗驻讬诇讜 诇注砖讬专 [讛注讜诪讚 讘讘讬转讜] 砖谞拽诇 注诇讬讜 诇讜诪专 砖讘讬转转讬 讘诪拽讜诐 驻诇讜谞讬 讗诐 诇讗讜, 讛诇讻讱 讛专讬 讝讛 讞诪专 讙诪诇. 讜讗讬谞讜 诪讞讜讜专 讘注讬谞讬 讚讛讬讗讱 讗驻砖专 诇讜诪专 讻谉, 讚讛讗 讗驻讬诇讜 诇专' 讬讛讜讚讛 讚讗诪专 注讬拽专 注讬专讜讘 讘专讙诇 讻诇 讘诪拽讜诐 驻诇讜谞讬 注砖讬专 诇讗, 讜讗驻讬诇讜 讗诪专 讗讬谉 注讬专讜讘讜 注讬专讜讘 讻诇诇 讜讛专讬 讛讜讗 讻讘谞讬 注讬专讜, 讜讗注"讙 讚讘住驻拽 注讬专讜讘 谞诪讬 住讘讬专讗 诇讬讛 讛专讬 讝讛 讞诪专 讙诪诇, 讜专' 诪讗讬专 讚讗讬转 诇讬讛 注讬拽专 注讬专讜讘 讘驻转 诪住驻拽 讘注砖讬专 讗驻讬诇讜 讘诪拽讜诐 驻诇讜谞讬 讗诐 注讬专讜讘讜 注讬专讜讘.
讜讗讬 诇讗讜 讚诪住转驻讬谞讗 讗诪讬谞讗 讚专' 诪讗讬专 讚讜拽讗 讘诪讬 砖讛讞讝讬专讜讛讜 拽讗诪专, 讚讗讬 讗诪专转 讘注砖讬专 讛注讜诪讚 讘讘讬转讜 拽讗诪专 讛讜讛 诇讬讛 诇诪讬诪专 专' 诪讗讬专 讗讜诪专 谞注砖讛 讛讜讗 讜讘谞讬 注讬专讜 讞诪专 讙诪诇. 讜讛讗 讚拽转谞讬 讻诇 砖讬讻讜诇 诇注专讘 讜诇讗 拽转谞讬 讛专讬 讝讛, 诪砖讜诐 讚驻专讜砖讬 拽讗 诪驻专砖 讗讙讘 讗讜专讞讬讛, 讻诇讜诪专 讻讬讜谉 砖讞讝专 讝讛 讜讬讻讜诇 讛讜讗 注讻砖讬讜 诇注专讘 讘驻转 讗注"驻 砖讛讞讝讬拽 诪转讞讬诇讛 讘讚专讱 诇讗 拽谞讛 砖讘讬转讛, 讚讻诇 砖讬讻讜诇 诇注专讘 讘驻转 讜诇讗 注讬专讘 讛专讬 讝讛 讞诪专 讙诪诇, 讻谞"诇.
讜讗"转 诪讻诇 诪拽讜诐 讻讬讜谉 讚诪住驻拽讗 诇谉 讗讬 拽谞讛 砖诐 砖讘讬转讛 讗讬 诇讗讜, 诇讗 讬讝讜讝 诪诪拽讜诪讜 讻讚讗诪专讬谞谉 诇注讬诇 (注讬专讜讘讬谉 诪讟, 讘) 讘诪转谞讬' 讚讗诪专 砖讘讬转转讬 转讞转 讛讗讬诇谉. 讬"诇 讚讛谞讬 诪讬诇讬 讘讚专讱 讚讘拽诇 注讜拽专 讚注转讜 讜砖讘讬转转讜 诇讙诪专讬 诪诪拽讜诪讜, 讜讻讬讜谉 砖讗诪专 砖讘讬转转讬 转讞转 讛讗讬诇谉 注拽专 讚注转讜 诇讙诪专讬 诪诪拽讜诪讜, 讜讻讬讜谉 讚讘转讞转 讛讗讬诇谉 谞诪讬 诇讗 拽谞讛 讛专讬 讝讛 诇讗 拽谞讛 砖讘讬转讛 讘诪拽讜诪讜 讜诇讗 讬讝讜讝 诪诪拽讜诪讜, 讗讘诇 讻诇 砖讛讜讗 讘注讬专 讗讬谞讜 注讜拽专 讚注转讜 诇讙诪专讬 诪注讬专讜 讗诇讗 讗"讻 拽谞讛 砖讘讬转讛 讘讗讜转讜 诪拽讜诐 讛讗讞专 砖讗诪专 诇拽谞讜转 砖诐 讜讗讬诇讜 诇讗 讬拽谞讛 砖诐 讬讛讗 讻讗谞砖讬 注讬专讜. 讜转讚注 诇讱 讚讛讗 讘砖谞讟诪讗 注讬专讜讘讜 诪讘注讜讚 讬讜诐 讗注"驻 砖诇讗 谞讜讚注 诇讜 注讚 砖讞砖讬讻讛 讛专讬 讛讜讗 讻讗谞砖讬 注讬专讜 (诇讛, 讗), 讜住驻拽 谞讟诪讗 诪讘注讜讚 讬讜诐 住驻拽 诪砖讞砖讬讻讛 拽转谞讬 专' 诪讗讬专 讜专' 讬讛讜讚讛 讗讜诪专讬诐 讛专讬 讝讛 讞诪专 讙诪诇, 讜诇讗 讗诪专讜 诇讗 讬讝讜讝 诪诪拽讜诪讜.



 讙诪专讗: 讛讻讗 讘诪讗讬 注住拽讬谞谉 讻讙讜谉 砖讬砖 诇讜 砖谞讬 讘转讬诐 讜讘讬谞讬讛谉 砖谞讬 转讞讜诪讬 砖讘转. 诇讗讜 讚讜拽讗, 砖讗诐 讻谉 讗讬谞讜 讬讻讜诇 诇讬讻谞住 诇诪讞专 讘讘讬转 讛砖谞讬 讚诇诪讜讚讚 砖讗诪专讜 讗驻讬诇讜 住讜祝 诪讚转讜 讻诇讛 讘诪注专讛 (诇讛诇谉 注讬专讜讘讬谉 住讗, 讗), 讗诇讗 专讞讜拽 讬转专 诪转讞讜诐 砖讘转 拽讗诪专 砖讗讬谞讜 讬讻讜诇 诇讛诇讱 砖诐 讘诇讗 注讬专讜讘. 讜讛讗 讚谞拽讟 砖讬砖 诇讜 砖谞讬 讘转讬诐 讗讬讻讗 诇诪讬讚拽 讗诪讗讬 讗讬爪讟专讬讱 砖谞讬 讘转讬诐, 讗驻讬诇讜 讗讬谉 诇讜 讘讬转 谞诪讬 讻讬讜谉 砖讛讞讝讬拽 讘讚专讱. 讜砖诪讗 谞讗诪专 讚讻讬讜谉 砖讛讞讝讬专讜 讞讘专讜 讗诐 诇讗 砖讬砖 [诇讜] 砖诐 讘讬转 讘讗讜转讛 讛注讬专 讛讗讞专转 讛讬讬谞讜 讗讜诪专讬诐 砖讗讬谉 讝讛 注谞讬 讗诇讗 注砖讬专 砖讛专讬 讘讘讬转讜 讛讜讗, 讗讘诇 讻砖讬砖 诇讜 讘讬转 讘注讬专 讛讗讞专转 讜注讜拽专 讚注转讜 诪讻讗谉 讗谞讜 讞讜砖讘讬谉 讗讜转讜 讻讘谉 讛注讬专 讛讗讞专转 诇注谞讬谉 讝讛 砖讬讛讗 讻注谞讬, 讻讬讜谉 砖讛讞讝讬拽 讘讚专讱 讜讗注"驻 砖讞讝专.
讜讗"转 讗"讻 诪讗讬 拽讗诪专 讗讬讛讜 讻讬讜谉 讚谞驻讬拽 诇讗讜专讞讗 讛讜讛 诇讬讛 注谞讬 讗讬谞讛讜 注砖讬专讬诐 谞讬谞讛讜, 讻讬讜谉 讚诪砖诪注 讚讻讜诇讛 诪讬诇转讗 讘讚谞驻拽 转诇讬讗, 讜讛讗 讗驻讬诇讜 谞驻拽讬 讗讬谞讛讜 谞诪讬 讻讬讜谉 讚诇讬转 诇讛讜 讘讬转 讛转诐 注砖讬专讬诐 谞讬谞讛讜. 讜讬"诇 讚讗讬谉 讛讻讬 谞诪讬 [讜讛讬讬谞讜] 讟注诪讗 讚拽讗诪专, 讗讬讛讜 讻讬讜谉 讚谞驻拽 诇讗讜专讞讗 讜讗讬转 诇讬讛 讘讬转讗 讗讞专讬谞讗 转诪谉 讛讜讛 诇讬讛 注谞讬, 讗讬谞讛讜 讗祝 注"讙 讚谞驻拽讬 诇讗讜专讞讗 讚讛讗 讛讞讝讬专讜 讞讘专讜 拽转谞讬 讻讬讜谉 讚诇讬转 诇讛讜 讛转诐 讘讬转 讛讜讜 诇讛讜 注砖讬专讬诐. 讜讛讗 讚诇讗 讗诪专 讗讬讛讜 讻讬讜谉 讚谞驻拽 诇讗讜专讞讗 讜讗讬转 诇讬讛 讘讬转, 诪砖讜诐 讚讗诪讗讬 讚拽讗诪专 讻讙讜谉 砖讬砖 诇讜 砖谞讬 讘转讬诐 讜讘讬谞讬讛谉 砖谞讬 转讞讜诪讬 砖讘转 拽讗讬.



诇讜诪专 讻讜诇讬 注诇诪讗 诇讗 驻诇讬讙讬. 驻讬专砖 专砖"讬 讝"诇 诇注讬诇 讜讻谉 驻讬专砖讜 讛讙讗讜谞讬诐 讝"诇: 诇讜诪专 转讛讗 砖讘讬转转讬 讘诪拽讜诐 驻诇讜谞讬, 讗讘诇 讘诇讛讞讝讬拽 驻诇讬讙讬, 讚专' 讬讜住讬 讘专' 讬讛讜讚讛 住讘专 讗讬谞讜 爪专讬讱, 讗诇讗 讻讬讜谉 砖讗诪专 诇爪讗转 讜讚注转讜 诇爪讗转 讗诇讗 砖注讻讘讜 讞讘专讜 讛专讬 讝讛 讻讗讬诇讜 讛讞讝讬拽, 讚诇讗 驻诇讜讙 讻讬 讛讬讻讬 讚诇讗 驻诇讬讙讬 讘讬谉 讛讞讝讬拽 讘讚专讱 讛专讘讛 诇讛讞讝讬拽 诪注讟 讜讬讻讜诇 诇讛讬讜转 诇讜 讘拽诇 驻转.



讜专讘 讬讜住祝 讗诪专 诇讛讞讝讬拽 讚讻"注 诇讗 驻诇讬讙讬 讚爪专讬讱. 讜讗诪专 诇讜 讞讘专讜 诇讬谉 驻讛 讘注讬专 拽讗诪专, 讜诇注讜诇诐 诇讗讞专 砖讛讞讝讬拽 讘讚专讱,



 讜讻讬 驻诇讬讙讬 诇讜诪专. 讚专' 讬讛讜讚讛 住讘专 爪专讬讱 诇讜诪专 讜专' 讬讜住讬 讘专' 讬讛讜讚讛 住讘专 讗讬谉 爪专讬讱 诇讜诪专, 讚住转诪讗 讚诪讬诇转讗 诪讜讞讝拽 讛讜讗 砖专讜爪讛 诇诇讻转 诇诪讞专 讜讚注转讜 诇拽谞讜转 砖讘讬转讛 讘讗讜转讜 诪拽讜诐 砖专讙讬诇 诇拽谞讜转 砖诐 砖讘讬转讛. 讜讛专讗讘"讚 讝"诇 讛拽砖讛 讛讬讗讱 讗驻砖专 诇讜诪专 讚讗讬讻讗 诪"讚 讚讗讬谉 爪专讬讱 诇讜诪专 砖诐 转讛讗 砖讘讬转转讬, 讚讛讗 讻诪讛 住转诪讜转 讬砖 讚诪讜讻讞谉 讚爪专讬讱 诇讜诪专 诪讚转谞谉 诇注讬诇 (注讬专讜讘讬谉 诪讛, 讗) 诪讬 砖讬砖讘 讘讚专讱 讜注诪讚 讜讛专讬 讛讜讗 拽专讜讘 诇注讬专 讛讜讗讬诇 讜诇讗 讛讬转讛 讻讜讜谞转讜 诇讻讱 诇讗 讬讻谞住 讚讘专讬 专' 诪讗讬专, 讜专' 讬讛讜讚讛 讗讜诪专 讬讻谞住. 讜注讚 讻讗谉 诇讗 谞讞诇拽 专' 讬讛讜讚讛 讗诇讗 讘住诪讜讱 诇注讬专, 讛讗 专讞讜拽 砖诇砖转 讗诇驻讬诐 讚讗讬谞讜 讬讻讜诇 诇讬讻谞住 讗诇讗 注"讬 拽谞讬讬转 砖讘讬转讛 讘讗诪爪注 诇讗, 讜诇讗 讗诪专讬谞谉 讗驻讬诇讜 诇讗 讗诪专 讗谞谉 住讛讚讬 讚讗讬诇讜 讬讚注 拽谞讬 讜讛砖转讗 谞诪讬 诇讬拽谞讬, 讜诇讗 驻诇讬讙 讘讛 专' 讬讜住讬 讘专' 讬讛讜讚讛 诇讜诪专 讚讗驻讬诇讜 专讞讜拽 讬讻谞住. 讜注讜讚 讚转谞谉 (诇注讬诇 注讬专讜讘讬谉 诪讟, 讘) 讛讬讛 讘讗 讘讚专讱 讜专讗讛 讗讬诇谉 讗讜 讙讚专 讜讗诪专 转讛讗 砖讘讬转转讬 转讞转讬讜 诇讗 讗诪专 讻诇讜诐 诪驻谞讬 砖诇讗 住讬讬诐 诪拽讜诐, 讜讗诪讗讬 讛专讬 讙诇讜讬 砖讝讛 专讜爪讛 诇讬诇讱 诇讘讬转讜 讘讻诇 爪讚 砖讬讜讻诇 诇讬诇讱 讜讗驻"讛 讻讬 诇讗 讗诪专 讘注讬拽专讜 诇讗 讬讝讜讝 诪诪拽讜诪讜 诇专讘, 讜讗驻讬诇讜 诇砖诪讜讗诇 讘砖讬砖 诪诪拽讜诐 专讙诇讬讜 讜注讚 注讬拽专讜 讗诇驻讬诐 讜讚' 讗诪讜转. 讜注讜讚 诪诪注砖讛 讚专讘讛 讜专讘 讬讜住祝 (诇注讬诇 注讬专讜讘讬谉 谞讗, 讘) 讚讗"诇 专讘讛 诇专讘 讬讜住祝 转讛讗 砖讘讬转转讬谞讜 转讜转讬 讚讬拽诇讗 讚住讘讬诇 讗讞讜讛, 讜转谞讬讗 讘讘专讬讬转讗 诪讬 砖讗讬谞讜 诪讻讬专 砖讘讬转转讜 诪讜住专 砖讘讬转转讜 诇诪讻讬专 讜诪讻讬专 讗讜诪专 转讛讗 砖讘讬转转讬谞讜 讘诪拽讜诐 驻诇讜谞讬, 讗诪专 讗讬谉 诇讗 讗诪专 诇讗.  讜诪住转讘专讗 诇讬 讚讗讬谉 讛谞讚讜谉 讚讜诪讛 诇专讗讬讛 讚讻诇 讛谞讱 讘砖讗讬谞讜 讬讜讚注 讜诪讻讬专 诪拽讜诐 砖讘讬转讛, 讜讘砖讗讬谞讜 诪讻讬专 诇讗 讗诪专讬谞谉, 讚讗驻讬诇讜 讘讗讜诪专 讗诐 讗讬谞讜 诪讻讬专 讗讬谞讜 讻诇讜诐 讻诇 砖讻谉 讘砖讗讬谞讜 讗讜诪专. 讜讗谞讬 讗讜诪专 讚转讞转讬讜 砖诇 讗讬诇谉 谞诪讬 诪讙专注 讙专注 讻砖讗诪专 诇砖讜谉 砖讗讬谞讜 诪住转讘专讗 诪诪谞讜 讗诐 诇爪驻讜谉 讗诐 诇讚专讜诐 讜讗诐 讘讗诪爪注讜, 讚讬诇诪讗 讻讗谉 专爪讛 诇拽谞讜转 讗讜 讻讗谉 讚注转讜 诇拽谞讜转. 讜讝讛 谞专讗讛 谞讻讜谉.



讗注"驻 砖诪讜讞讝专 诪讜讞讝拽 讻诪讗谉 讻专讘 讬讜住祝 讜讗诇讬讘讗 讚专' 讬讜住讬 讘专讘讬 讬讛讜讚讛. 讜讗讬讻讗 诇诪讬讚拽 讜讚讬诇诪讗 讻专讘讛 讜讗诇讬讘讗 讚专讘 讬讛讜讚讛 讚讘注讬 诇讛讞讝讬拽 讜讘讚讗诪专. 讬砖 诇讜诪专 讚讗诐 讗诪专 讛讜讛 诇讬讛 诇驻专讜砖讬 讘讛讚讬讗 讜讗诪专, 讚讗诪讜专讗 讗讬谉 诇讜 诇住转讜诐 诇砖讜谞讜 讗诇讗 诇驻专砖. 讜讛讬讬谞讜 谞诪讬 讟注诪讗 讚讗讬讚讱 注讜讘讚讗 讚专讘 讬讛讜讚讛 讘谉 讗砖转转讗 讚诪讜拽诪讬讛 讻专' 讬讜住讬 讘专' 讬讛讜讚讛 讜讗诇讬讘讗 讚专讘 讬讜住祝, 讚讗诐 讗讬转讗 讚讘注讬 诇诪讬诪专 讛讜讛 诇讬讛 诇驻专讜砖讬 讜讗诪专 砖讘讬转转讬 讘诪拽讜诐 驻诇讜谞讬. 讜讗讬 谞诪讬 讬砖 诇讬 诇讜诪专 讚讗诐 讗讬转讗 讚讘讗诪专 拽讗诪专, 诪讗讬 拽讗诪专 讗注"驻 砖诪讜讞讝专 诪讜讞讝拽, 驻砖讬讟讗 砖讛讜讗 诪讜讞讝拽 砖专讜爪讛 诇诇讻转 诇诪讞专 讜诇讗 讞讝专 讘讚注转讜 诇讙诪专讬 砖讛专讬 讗诪专 讘驻讬专讜砖 砖讘讬转转讬 讘诪拽讜诐 驻诇讜谞讬, 讗诇讗 讘砖诇讗 讗诪专 讛讜讗 讜讛讬讬谞讜 讚讗讬爪讟专讬讱 诇讗砖诪讜注讬谞谉 砖讗注"驻 砖讛讜讗 诪讜讞讝专 诇讗 讬爪讗 诪讞讝拽转讜, 讜讚注转讜 讛讜讗 诇拽谞讜转 砖讘讬转讛 讘诪拽讜诐 讛专讙讬诇 讜讛谞讜讚注 砖拽讜谞讬谉 砖诐 砖讘讬转讛 讗谞砖讬 讛注讬专.





专讬讟讘"讗

专讘壮 讘专 讘专 讞谞讬谉 讛讜讛 讗转讬 诪讗专讟讜谞讬壮 诇驻讜诪讘讚讬转壮 讜讛讜讛 讬讜砖讘 注状砖 讜讗讜诪专 砖讘讬转转讬 讘讘讬讝转讗. 注状讻 驻讬壮 诇驻讬专讜砖讜 讚诇讬讻讗 诇诪讬诪专 讻讬 讘讗讜转讜 注状砖 讛讬讛 讛讜诇讱 诪讗专讟讜谞讬讗 诇驻讜诪讘讚讬转壮 讜讘注讜讚讜 讘讚专讱 讗诪专 砖讘讬转转讬 讘讘讬讝转讗 讚讻讬讜谉 砖注讬拽专 讬爪讬讗转讜 诇讗 讛讬转讛 诇拽谞讜转 砖讘讬转讛 讗诇讗 砖讞砖讻讛 诇讜 讘讚专讱 讗讬谉 讝讛 注砖讬专 讜讛讬讻讬 讚讬讬谞讬谞谉 诇讬讛 讻注砖讬专 讗诇讗 讜讚讗讬 讻讚讗诪专谉. 讛讗讬 诇讛拽诇 诇讛讞诪讬壮 讛讜讗 驻讬壮 砖讛讜讗 诪驻住讬讚 讚壮 讗诪讜转. 讜讗状转 讜转拽砖讬 诇砖诪讜讗诇 讚讗诪专 诇拽诪谉 讘砖讬诇讛讬 驻壮 诪注专讘讬谉 砖讗诐 砖讘转 讘注讬专 讞专讘讛 诪讛诇讱 讗转 讻诇讛 讜讞讜爪讛 诇讛 讗诇驻讬诐 讗诪讛 讜讗诐 注讬专讘 砖诐 讘驻转 讗讬谉 诇讜 诪拽讜诐 注讬专讜讘讜 讗诇讗 讗诇驻讬诐 讗诪讛 讜讗状讻 谞讜转谉 讗转 注讬专讜讘讜 诇讛讞诪讬专 讛讜讗 讜讻谉 诇讻状注 讘谞讜转谉 讗转 注讬专讜讘讜 讘转诇 讗讜 谞拽讟 注讚 讘讬转 住讗转讬壮 讗诪专讬壮 讘砖讬诇讛讬 驻壮 诪注专讘讬谉 砖讗诐 砖讘转 砖诐 诪讛诇讱 讗转 讻诇讛 讜讞讜爪讛 诇讛 讗诇驻讬诐 讗诪讛 讜讗诐 谞转谉 讗转 注讬专讜讘讜 讗讬谉 诇讜 讗诇讗 讗诇驻讬诐 讗诪讛 诪诪拽讜诐 注专讜讘讜 谞诪讬 砖讗讬谞讜 专讗讜讬 诇讚讬讚讛. 讜讬状诇 讚讛讛讬讗 诇讗 拽砖讬讗 讜诪讬诇转讗 讚讚讞讬拽讗 讛讬讗 讜讚诇讗 砖讻讬讞讗 讻诇讜 讛讗讬 讜诇讗 讞砖砖讜 诇讗讜转讛 讞讜诪专讗 讜诪砖讜诐 讛讗 诇讗 诪讬驻专讱 讻诇诇讬谉 砖讬砖 诇讛拽诇 讘讻诇 谞讜转谞讬 注讬专讜讘 砖诇讗 讬讟专讞讜 诇诇讻转 砖诐 讗讘诇 讗诐 讗讬转讗 讚讘讻诇 谞讜转谞讬 注讬专讜讘 讗讬谉 诇讛诐 讚壮 讗诪讜壮 讛讗 讛讜讛 住状讚 讚讞砖讬讘讗 讞讜诪专壮 讜讗驻讬壮 讘讛讗 驻专拽讬壮 讚讗驻状讛 谞讬讞讗 诇讬讛 讚诇驻住讬讚 讚壮 讗诪讜转 讜诇讗 诇讬讟专讞 讜诇讬驻讜拽



诪转谞讬壮 诪讬 砖讬爪讗 诇讬诇讱 诇注讬专 砖诪注专讘讬谉 讘讛 讜讛讞讝讬专讜 讞讘讬专讜 讛讜讗 诪讜转专 讜讻诇 讘谞讬 注讬专讜 讗住讜专讬谉 讚讘专讬 专讘讬 讬讛讜讚讛 专壮 诪讗讬专 讗讜诪专 讻诇 砖讬讻讜诇 诇注专讘 讜诇讗 注讬专讘 讛专讬 讝讛 讞诪专 讙诪诇. 驻讬壮 诪讬 砖讬爪讗 诪注讬专讜 诪注状砖 讻讚讬 诇讬诇讱 诇注讬专 讗讞专转 砖讛讬讗 拽专讜讘讛 诇注讬专讜 砖讻诇 讗讚诐 讬讻讜诇 诇讬诇讱 砖诐 讗驻讬壮 讘砖讘转 注状讬 注讬专讜讘 讜诪状诪 诇讗 讛讬讛 讚注转讜 砖诇 讝讛 讗诇讗 诇讛讙讬注 砖诐 讘注状砖. 讜讗讞专 砖讛讞讝讬拽 讘讚专讱 讛讞讝讬专讜 讞讘讬专讜 诇注讬专 诪驻谞讬 砖讗诪专 诇讜 砖诇讗 讬诇讱 砖诐 讛讬讜诐 讻讬 注转 讞诪讛 讛讬讗 讜注转 爪谞讛 讛讬讗. 讛专讬 讛讜讗 诪讜转专 诇讬诇讱 砖诐 讘砖讘转 砖诇讗 注状讬 注讬专讜讘 讗讘诇 讻诇 讘谞讬 注讬专讜 讗住讜专讬谉 诇讬诇讱 砖诐 讜诪驻专砖 讛砖状住 讟注诪讗 讚讗讬讛讜 讛状诇 注谞讬 讜讛专讬 讛讜讗 拽讜谞讛 砖讘讬转讛 诪注讬专讜 注诇 讛转讞讜诐 讜讗注状驻 砖诇讗 讛讞砖讬讱 砖诐 讜讻诇 讘谞讬 注讬专讜 注砖讬专讬壮 谞讬谞讛讜 讜讻讬讜谉 砖诇讗 讛讞砖讬讻讜 注诇 讛转讞讜诐 诇拽谞讜转 砖诐 砖讘讬转讛 讗讬谞诐 拽讜谞讬诐 砖诐 砖讘讬转讛 诪诪拽讜诪诐 讜讗注状驻 砖讗诪专讜 砖讘讬转转谞讜 讘诪拽讜诐 驻诇讜壮 讜讛讗 讚拽转谞讬 砖讛讜讗 诪讜转专 诇讬诇讱 砖诐 诇诪讞专 驻专砖状讬 讝状诇 讘诇砖讜谉 讛专讗砖讜谉. 讚注诇 讻专讞讬谉 诪讬讬专讬 讗驻讬壮 诇讗 讗诪专 讘注状砖 砖讘讬转转讬 讘诪拽讜诐 驻诇讜谞讬 讚讻讬讜谉 讚讗谞谉 住讛讚讬 讚讘注讬 诇诪讬讝诇 讛转诐 讻诪状讚 讚诪讬. 讞讚讗 讚拽转谞讬 诪转谞讬壮 住转诪讗 诪讜转专 讜诇讗 拽转谞讬 讜讗诪专 砖讘讬转转讬 讘诪拽讜诐 驻诇讜壮. 讜注讜讚 诪讚驻诇讬讙 注诇讛 专壮 诪讗讬专 诇讜诪专 讛专讬 讝讛 讗诪专 讙诪诇 讜讗讬 住状讚 讚讗诪专 砖讘讬转转讬 讘诪拽讜诐 驻诇讜壮 讛讬讗讱 讛讬讛 专讘讬 诪讗讬专 讗讜诪专 讻谉 讚讛讗 诪讜讚讛 专讘讬 诪讗讬专 讘注谞讬 讻讚讗讬转讗 诇注讬诇 讜讻讬 转讬诪讗 讚专讘讬 诪讗讬专 讞砖讬讘 诇讬讛 注砖讬专 诪讻讬讜谉 砖讞讝专 诇注讬专. 诪状诪 诇诪讛 讬讛讬讛 讞诪专 讙诪诇 讚讛讗 讘注讬专讜 讗讬谉 诇讜 砖讘讬转讛 讻诇诇 讘讬谉 砖拽谞讛 砖讘讬转讛 注诇 讛转讞讜壮 讜讘讬谉 砖诇讗 拽谞讛 砖讛专讬 讻讘专 注拽专 砖讘讬转转讜 诪谉 讛注讬专 讻砖讗诪专 讘驻讬壮 砖讘讬转转讬 讘诪拽讜诐 讻诇讜壮. 讜讻讬讜谉 砖讗讬谞讜 讬讻讜诇 诇讬诇讱 砖诐 诪驻谞讬 砖讛讜讗 注砖讬专. 讗状讻 讚讬谞讜 砖诇讗 讬讝讜讝 诪诪拽讜诪讜 讜讗驻讬壮 转讬诪讗 讚诪住驻拽讗 诇讬讛 讗诐 讬讚讜谞讜 讻注砖讬专 讗讜 讻注谞讬 诪状诪 诇讬讻讗 诇诪讬诪专 讞诪专 讙诪诇 讻讬讜谉 讚讜讚讗讬 讗讬谉 诇讜 砖讘讬转讛 讘注讬专 砖讗讬谉 讚讬谉 讝讛 谞讗诪专 讗诇讗 讘诪讬 砖讛讜讗 诪住讜驻拽 讗诐 拽谞讛 砖讘讬转讛 讘讻讗谉 讗讜 讘讻讗谉. 讜注讜讚 讚讛讗 讘砖状住 讗讜拽讬诪谞讗 讻讙讜谉 砖讬砖 诇讜 砖谞讬 讘转讬诐 讘砖转讬 注讬讬专讜转 讗诇讜 讜诇诪讛 诇讬 诇诪讬诪专 砖讬砖 诇讜 讘讬转 讘注讬专 讗讞专转 讗诇讗 诇讗砖诪注讬谞谉 讜讚讗讬 讚讻讬讜谉 砖讬砖 诇讜 砖诐 讘讬转 讗谞谉 住讛讚讬 砖讚注转讜 诇讬诇讱 砖诐 诇诪讞壮 讜讗注状驻 砖诇讗 讗诪专 砖讘讬转转讬 讻诪拽讜诐 驻诇讜谞讬 讻诪讬 砖讗诪专 讚诪讬. 讜诪讬讛讜 讗讛谞讬讗 诇讬讛 砖转讬拽转讜 砖诇讗 谞注拽专讛 砖讘讬转转讜 诪注讬专讜 讘讞谞诐. 讜讻砖转状诇 砖诇讗 拽谞讛 砖诐 砖讘讬转壮 注诇 讛转讞讜诐 讚讬谞讜 讻讘谞讬 注讬专讜 讜诇专状诪 诪住驻拽壮 诇讬壮 诪砖讜壮 讚诇讗 讗诪专 讗诐 拽讜谞讛 讘砖讘讬转壮 讗讜 诇讗 拽讜谞讛 讜讛专讬 讛讜讗 讻讘谞讬 注讬专讜. 讜诪驻谞讬 讝讛 诇注砖讛 讞诪专 讙诪诇 讜讗转讬壮 诪转谞讬壮 讻驻砖讟壮 诪讬诇转壮 驻住讬拽转壮 讚诇专壮 讬讛讜讚讛 讛讜讗 诪讜转专 诇讬诇讱 讜讗注状驻 砖诇讗 讗诪专 诪砖讜诐 讚讛状诇 注谞讬 讜讙诇讜讬讬 讚注转讗 讗讬讻讗 讚讞砖讬讘 讻讗诪讬专讛. 讜讻诇 讘谞讬 注讬专讜 讗住讜专讬谉 讜讗注状驻 砖讗诪专 诪砖讜诐 讚讛讜讜 诇讛讜 注砖讬专讬诐 注状讻 转讜专祝 讛驻讬壮 讛专讗砖讜谉 砖驻讬壮 专状砖 讝状诇 讜住讜讙讬讬转 讛讙诪壮 讗讬谞讛 诪转驻专砖转 讬驻讛 诇驻讬 驻讬壮 讝讛 讻讚讘注讬壮 诇诪讬诪专 拽诪谉 讙诐 讗讬谉 讛注谞讬谉 谞讜讞 讘注爪诪讜 讚讛讗 讻诇 砖诪注专讘 砖诇讗 讘诪拽讜诪讜 砖讗讬谉 讻讗谉 诇讗 驻转 讜诇讗 专讙诇 注讬专讜讘 拽诇 讛讜讗 讗诇讗 砖讞讻诪讬诐 讛拽诇讜 注诇 讛注谞讬 讘讻讱 讜讚讬讬谞讜 诇讜诪专 讻谉 讘讗讜诪壮 砖讘讬转转 讘诪拽讜诐 驻诇讜壮 讗讘诇 讛讬讗讱 讬拽谞讛 砖讘讬转讛 讘诇讗 讗诪讬专讛 讘砖讜诐 讙诇讜讬讬 讚注转讗 讻诇 讻讛状讙 讛讘讜 讚诇讗 诇讜住讬祝 注诇讛 讛讜讗 讜讗注状讙 讚讗诪专讬壮 讛讻讬 讘讙诪壮 诇专讘讬 讬讜住讬 讘专壮 讬讛讜讚讗 讗诇讬讘讗 讚专讘 讬讜住祝 讛转诐 诪驻谞讬 砖驻讬壮 讜讗诪专 讬转专 注诇 讻谉 讗讘诇 诪谉 讛住转诐 讗讬谉 诇谞讜 诇讜诪专 讻谉 讜讛讗 讚诇讗 拽转谞讬 讘诪转谞讬壮 讜讗诪专 砖讘讬转转讬 讘诪拽讜诐 驻诇讜壮 诇讗 讛讜爪专讱 诇驻壮 讚讛讗 驻砖讬讟讗 讜住诪讬讱 讗专讬砖讗 讚诪转谞讬壮 讚拽转谞讬 讛讻讬 讙讘讬 诪讬 砖讘讗 讘讚专讱 讜讛讬讛 诪讻讬专 讗讬诇谉 讗讜 讙讚专 讜讛讗 讚讗讜拽诪讛 讘砖状住 砖讬砖 诇讜 砖谞讬 讘转讬诐 讗驻讬壮 讘砖讗诪专 砖讘讬转转讬 讘诪拽讜诐 驻诇讜壮 讗爪讟专讬讱 讚讗诇状讻 讻讬讜谉 砖讞讝专 诇注讬专讜 讜讛专讬 讛讜讗 讘讘讬转讜 砖讜专转 讛讚讬谉 砖讬讛讗 讚讬谞讜 讻注砖讬专 讗讘诇 讻砖讬砖 诇讜 讘讬转 讘注讬专 讗讞专转 讜谞注拽专 诪砖诐 讘注状砖 讻讚讬 诇讬诇讱 砖诐 讗谞讜 讞讜砖讘讬谉 讗讜转讜 讘讗诇讜 讛讜讗 诪谉 讛注讬专 讛讗讞专转 诇注谞讬谉 讝讛 讜砖讚讬谞讜 讻讚讬谉 诪讬 砖讛讜讗 讞讜抓 诇注讬专讜 讜讞砖讻讛 诇讜 讘讚专讱 讚讞砖讬讘 讗注状驻 砖讬砖 诇讜 驻转 讘住诇讜 讜专壮 诪讗讬专 讚讗诪专 砖讛讜讗 讞诪专 讙诪诇 讬状诇 诪砖讜诐 讚诪住驻拽讗 诇讬讛 讗诐 讚讬谞讜 讻注谞讬 讗讜 讻注砖讬专 讜讗转状诇 砖讚讬谞讜 讻注砖讬专 讜诇讗 拽谞讛 砖讘讬转讛 注诇 讛转讞讜诐 讛专讬 讛讜讗 讻讘谞讬 注讬专讜 砖讗讬谉 讗讚诐 诪讗讘讚 砖讘讬转转 注讬专讜 讘拽诇 讻讚驻专讬砖谞讗 诇注讬诇 讜讻讚诪讜讻讞 讘诪转谞讬壮 讚谞转讙诇讙诇 讞讜抓 诇转讞讜诐 讚讗诐 诇讗 拽谞讛 注讬专讜讘 讞讝专 讻讘谞讬 注讬专讜 讜讻砖讛讜讗 住驻拽 谞注砖讛 讞诪专 讙诪诇 讻讚拽转谞讬 讛转诐 诇专壮 诪讗讬专 讜专壮 讬讛讜讚讛. 讛讬诇讻讱 讛驻讬壮 讛谞讻讜谉 讻驻讬壮 讛砖谞讬 砖讻转讘 专状砖 讝状诇 讘砖诐 讛专讗砖讜谞讬诐 谞讜讞讬 谞驻砖 讚诪转谞讬壮 诪讬讬专讬 讘砖讗诪专 砖讘讬转转讬 讘诪拽讜诐 驻诇讜壮 讜讻谉 驻讬壮 讻诇 讛讙讗讜谞讬诐 讝状诇 讜讻诇 讛诪驻专砖讬讬诐 讝状诇 讜讛讗 讚拽转谞讬 住讬驻讗 专壮 诪讗讬专 讗讜诪专 讻诇 砖讬讻讜诇 诇注专讘 讜诇讗 注讬专讘 谞注砖讛 讞诪专 讙诪诇 拽状诇 诇诪讛 诇讬 诇诪转谞讬 讛讗讬 讻诇诇讗 诪讻讚讬 讚诇讬转讬讛 诇讛讗讬 讚讬谞讗 讗诇讗 讘讝讛 诇讘讚讜 砖讬爪讗 诇讚专讱 讜讛讞讝讬专讜 讞讘讬专讜 讜诪住驻拽讗 诇谉 讗诐 讛讜讗 注谞讬 讗讜 注砖讬专 讜讻讬讜谉 讚讻谉 讛讻讬 讛状诇 诇诪转谞讬 专 诪讗讬专 讗讜诪专 讛专讬 讝讛 转诪专 讙诪诇 讜专砖状讬 讝状诇 讚拽讚拽 诪谉 讛诇砖讜谉 讛讝讛 驻讬壮 讛砖谞讬 讘砖诐 讛专讗砖讜谞讬诐 讝状诇 讚讛讗 诇专讘讬 诪讗讬专 讻注砖讬专 讛讜讗 讻讬讜谉 砖讞讝专 诇注讬专讜 讚拽住讘专 专壮 诪讗讬专 讚讻诇 注砖讬专 砖讛讜讗 讘讘讬转讜 讜讬讻讜诇 诇注专讘 讜诇讗 注讬专讘 讗诇讗 讘讗诪讬专讛 讛驻住讬讚 讘讗诪讬专转讜 诪讝讻讜转 注讬专讜 讗诇驻讬诐 讗诪讛 砖讛讬讜 诇讜 诇注专讘 讛诇讝 诪讘讬转讜 讜讘诪拽讜诐 砖讘讬转转讜 诇讗 拽谞讛 讻诇讜诐 讚讻讬讜谉 讚注砖讬专 讛讜讗 爪专讬讱 讛讬讛 诇讛讞砖讬讱 讜诪砖讜诐 讛讻讬 讻讬讬诇 讜讗诪专 讚讻诇 砖讬讻讜诇 诇注专讘 讜诇讗 注讬专讘 讛专讬 讝讛 讞诪专 讙诪诇 讜诇专讘讬 诪讗讬专 讗讬谉 讛驻专砖 讘讝讛 讘讬谉 讝讛 诇砖讗专 讘谞讬 讛注讬专 讜讻诇谉 注讜砖讬谉 讞诪专 讙诪诇 讗诐 讗诪专讜 砖讘讬转转讬 讘诪拽讜诐 驻诇讜壮 讜讗讬谉 驻讬壮 讝讛 谞讻讜谉 讞讚讗 讻讬 诪讬 住讬诇拽 诇谞讜 砖讘讬转转 注讬专讜 诇讜诪专 讚讘讗诪讬专讛 讚讗诪专 砖讘讬转转讬 讘诪拽讜诐 驻诇讜壮 讛驻住讬讚 讛讝讻讜转 砖讛讬讛 诇讜 讘注讘专 讛诇讝. 讜诇讗 讛驻住讬讚 讝讻讜转 砖讛讬讛 诇讜 讻诇驻讬 诪拽讜壮 注讬专讜讘讜. 讜讻讬 转讬诪讗 讻谉 讛讬讛 讘讚注转讜 诪驻谞讬 砖讛讜讗 诇讗 讛讬讛 爪专讬讱 诇讬诇讱 讗诇讗 诇诪拽讜壮 注讬专讜讘讜. 讜讻讬 讘讚注转讜 讛讚讘专 转诇讜讬 诇拽谞讜壮 讞爪讬 砖讘讬转壮 讜注讜壮 讚讘讻诇 讻讛状讙 讛状诇 诇诪转谞讬 讘讛讚讬壮 诪讜砖讛 讛讜讗 讜讘谞讬 注讬专讜 讞诪专 讙诪诇 讜讛谞讻讜谉 讚专讘讬 诪讗讬专 住驻讜拽讬 诪住驻拽讗 诇讬讛 讗诐 讚讬谞讜 砖诇 讝讛 讛注谞讬 讗讜 注砖讬专. 讜讻讚驻专讬砖讬转 诇注讬诇 讜讻讚讬 诇讬转谉 讗转 讛讗诪讜专 砖诇 讝讛 讟注诐 诇住驻拽讜 讗诪专 讚讻诇 讻讬讜爪讗 讘讝讛 砖讛讬讛 讬讻讜诇 诇注专讘 讻砖讞讝壮 诇注讬专讜 讜诇讗 注讬专讜讘 讗讜诇讬 讛讜讗 讻注砖讬专. 讜讚讬谞讜 诇讛讬讜转 注诇 讛住驻拽 讞诪专 讙诪诇. 讜讻诇 讘谞讬 注讬专讜 讗住讜专讬谉 讻讚拽讗诪专 专讘讬 讬讛讜讚讛 讚讗讬谞讛讜 注砖讬专讬诐 谞讬谞讛讜.



讙诪专讗 诪状砖 讛讜讗 讜诪状砖 讗讬谞讛讜. 驻讬壮 讚讛讗 讻讬讜谉 砖讞讝专 诇注讬专 讗讬谉 讟注诐 讝讛 诇讞诇拽 讘讬谞讜 讜讘讬谉 讘谞讬 讛注讬专 讗诪专 专讘 讛讜谞讗 讻讙讜谉 砖讬砖 诇讜 砖谞讬 讘转讬诐 讝讘讬谞讬讛诐 砖谞讬 转讞讜诪讬 砖讘转 讻讘专 驻讬专砖谞讜 讚注诇 讻专讞讱 讗爪讟专讬讱 诇讜诪专 砖讛讬讜 诇讜 砖谞讬 讘转讬诐 讻讬 诪驻谞讬 讻谉 讚谉 讗讜转讜 专讘讬 讬讛讜讚讛 讻注谞讬 讜讛讗 讚讗诪专讬壮 讗讬讛讜 讻讬讜谉 讚谞驻拽 讘讗讜专讞讗 讛状诇 注谞讬 讜讗讬讚讱 注砖讬专讬诐 谞讬谞讛讜 诇讗讜 讚转诇讬讗 诪讬诇转壮 讘诪驻讬拽 诇讗讜专讞壮 讘诇讞讜讚 讗诇讗 讛驻讬壮 讗讬讛讜 砖讬砖 诇讜 砖谞讬 讘转讬诐 讻讬讜谉 讚谞驻拽 诇讗讜专讞讗 住状诇 注谞讬 讘讻讱 讗驻讬壮 谞驻拽 诇讗讜专讞讗 (讜讗讬讚讱) 讛讜讜 诇讛讜 砖讬专讬诐 讜讝讛 讘专讜专. 讜讛讗 讚拽讗诪专 讜讘讬谞讬讛谉 砖谞讬 转讞讜诪讬谉 砖讘转 驻讬壮 讘讬谉 砖谞讬 讛讘转讬诐 讬砖 砖谞讬 转讞讜诪讬 砖讘转 讚讛讬讬谞讜 讚壮 讗诇驻讬诐 讗诪讛 砖讗诇讜 讛讬讛 讘讬谉 讛注讬讬专讜转 砖谞讬 转讞讜诪讬谉 讛讬讗讱 讛讬讛 讝讛 讬讻讜诇 诇讬诇讱 诇讘讬转讜 讚讛讗 讻诇 诪拽讜诐 砖讻诇转讛 讛诪讚讛 砖讜讘 诇讗 讬讝讜讝 诪诪拽讜诪讜 讜讗驻讬壮 讻诇转讛 讘讞爪讬 讛注讬专 讚讻转讬讘 诇注讬诇 讜讻讚讻转讬讘 诇拽诪谉 诇诪讜讚讚 砖讗诪专讜 讜讻诇转讛 诪讚转讜 讘讞爪讬 诪注专讛 讗讬谉 诇讜 讗诇讗 讞爪讬 诪注专讛 讗诇讗 讜讚讗讬 讻讚讗诪专谉. 转谞讬讗 谞诪讬 讛讻讬 讜讻讜壮 讬转专 注诇 讻谉 讜讻讜壮 讘住诪讜讱 谞驻专砖 诪讗讬 讬转专 注诇 讻谉 讘住状讚:



讗诪专 专讘讛 诇讜诪专 讚讻状注 诇讗 驻诇讬讙讬 讜讻讜壮. 诇驻讬 讛讻讬壮 讛谞讻讜谉 讛砖谞讬 砖讻转讘谞讜 讘诪砖谞转讬谞讜 讗转讬讗 讻诇讛 住讜讙讬讗 讻驻砖讜讟讛 讚诪砖讜诐 讛讗 诪转谞讬讬转讗 砖讗诪专 砖讘讬转转讬 讘诪拽讜诐 驻诇讜壮 讘讛 专讘讛 讜讗诪专 讻诇讜诪专 砖讘讬转转讬 讘诪拽讜诐 驻诇讜壮 讻状注 诇讗 驻诇讬讙讬 砖讛讜讗 爪专讬讱 讜诇讗 讛讝讻讬专讜 讻谉 讛转谞讗讬诐 讛讗诇讜 诪砖讜诐 讚讛讜讬 讚讘专 驻砖讜讟 讻讬 驻诇讬讙讬 诇讛讞讝讬拽 讻诇讜诪专 讗诐 爪专讬讱 诇爪讗转 讜诇讛讞讝讬拽 讘讚专讱 讚专壮 讬讛讜讚壮 住讘专 讚讚讜拽壮 砖讬爪讗 讜讛讞讝讬拽 讘讚专讱 讝讛 讜讛讞讝讬专讜 讞讘讬专讜 讗讘诇 讗诐 诪爪讗讜 讞讘讬专讜 讘讘讬转讜 砖讛讬讛 专讜爪讛 诇讬诇讱 讜讗状诇 讗诇 转诇讱 砖诐 讛诇讬诇讛 讻讬 注转 讞诪讛 讛讬讗 讛专讬 讚讬谞讜 讻讘谞讬 讛注讬专 讜诇讗 拽谞讛 砖讘讬转讛. 讜专壮 讬讜住讬 讘专壮 讬讛讜讚讛 住讘专 砖讗驻讬壮 诪爪讗讜 讞讘讬专讜 讘讘讬转 讜拽讜讚诐 砖讬爪讗 谞讗诪专 诇讜 诇讬谉 驻讛 讜讻讜壮 讚讬谞讜 讻注谞讬 讜拽谞讛 砖讘讬转讛 注诇 讛转讞讜诐 讻诪状砖.



讜专讘 讬讜住祝 讗诪专 诇讛讞讝讬拽 讻状注 诇讗 驻诇讬讙讬 讚讗驻讬壮 诇专壮 讬讜住讬 讘专壮 讬讛讜讚讛 讚讜拽讗 砖讛讞讝讬拽 讘讚专讱 讜讛讗 讚拽讗诪专 砖诪爪讗 讞讘讬专讜 讜讗状诇 诇讬谉 驻讛 讛讬讬谞讜 砖诪爪讗讜 讘讚专讱 讜诇讬谉 驻讛 讘注讬专 拽讗诪专 诇讬讛 讻讬 驻诇讬讙讬 讘讗讜诪专 砖讘讬转转讬 讘诪拽讜壮 驻诇讜壮 讚专壮 讬讛讜讚讛 住讘专 爪状诇 讻谉 讚专壮 讬讛讜讚讛 讗诪转谞讬壮 拽讗讬 讚拽转谞讬 讛转诐 讘专讬砖讗 讜讗诪专 砖讘讬转转讬 讘诪拽讜诐 驻诇讜壮 讜专壮 讬讜住讬 讘专壮 讬讛讜讚讛 讗诪专 讬转专 注诇 讻谉 讚讻讬讜谉 砖诪爪讗讜 讞讘讬专讜 讜讛讞讝讬专讜. 诪砖讻讬诐 讜讛讜诇讱 讜讗注状驻 砖诇讗 讗诪专 讻诇讜诐 讚讙诇讜讬讬 讚注转讗 讗讬讻讗. 讜诇驻讬 讛驻讬壮 讛专讗砖讜谉 砖讻转讘谞讜 讘诪砖谞讛 讗状讗 诇驻专砖 讻诪讜 砖驻讬专砖谞讜 讻讗谉 讚讛讗 讛讻讗 讘讬谉 诇专讘讛 讘讬谉 诇专讘 讬讜住祝 爪状诇 砖讘讬转转讬 讘诪拽讜壮 驻诇讜壮 诇专壮 讬讛讜讚讛 诪讬讛转 讗讘诇 讛专讗砖讜谞讬壮 驻讬专砖讜 诇驻讬 讛驻讬壮 讛讛讜讗 讚讛讗讬 诇讜诪专 讚讗诪专讬壮 讘砖诪注转讬谉 讛讬讬谞讜 讗诐 爪专讬讱 砖讬讞讝讬专讜 讞讘讬专讜 讘讟注谞讛 砖讬讗诪专 诇讜 诇讬谉 驻讛 讗讜 讗诐 讗讬谞讜 爪专讬讱 讗诇讗 砖讞讝专 讛讜讗 诪注爪诪讜 诪驻谞讬 砖讛讬转讛 注转 讞诪讛 讜注转 爪谞讛 讚专讘讛 住讘专 讬砖 诇讜诪壮 讻谉 讻状注 诇讗 驻诇讬讙讬 砖讛讜壮 爪专讬讱 讜讗诐 讞讝专 诪注爪诪讜 讚讬谞讜 讻注砖讬专 讚讗诪专讬壮 谞诪诇讱 讛讜讗 讜专讘 讬讜住祝 住讘专 讚讘讛讗 讛讜讗 讚驻诇讬讙讬 讚专壮 讬讛讜讚讛 住讘专 讚讗驻讬壮 讞讝专 诪注爪诪讜 诪驻谞讬 讛讞诪讛 讗讜 诪驻谞讬 讛爪谞讛 讚讬谞讜 讻注谞讬. 讜专讘讬 讬讜住讬 住讘专 讚讚讜拽讗 砖讛讞讝讬专讜 讞讘讬专讜 讜讗诪专 诇讜 诇讬谉 驻讛. (讜讛讗 讚拽讗诪专 讚诇讛讞讝讬拽 讻状注 诇讗 驻诇讬讙讬 诪砖讜诐 讚讗驻讬诇讜) 讜讛拽砖讛 诇讛诐 讝状诇 讚讗状讻 诪讗讬 讬转专 注诇 讻谉 讚拽转谞讬 专讘讬 讬讜住讬 讚住讗 诪讞诪讬专 讛讜讗 讜转讬专爪讜 讻讬 讗注状驻 砖诪讞诪讬专 讘讗诪讬专讛 讝讜 诪拽诇 讛讜讗 讘讞讝拽转 讛讚专讱 讚诇专讘讬 讬讛讜讚壮 讚讜拽壮 砖讬爪讗 讜讛讞讝讬拽 讘讚专讱 讟讜讘讗 讜诇专壮 讬讜住讬 住讙讬 诇讬讛 砖讬讞讝讬拽 讘讚专讱 驻讜专转讗 讜讛讬讬谞讜 讚拽转谞讬 讬转专 注诇 讻谉 讗状专 讬讜住讬 讘专壮 讬讛讜讚讛 砖讗驻讬壮 诪爪讗讜 诪讬讚 砖讬爪讗 诪讘讬转讜 讜讗状诇 诇讬谉 驻讛. 讜讛讗 讚拽讗诪壮 讚诇讛讞讝讬拽 讻状注 诇讗 驻诇讬讙讬 诪砖讜诐 讚讗驻讬壮 专壮 讬讜住讬 讘专壮 讬讛讜讚讛 讘注讬 砖讬爪讗 诪讘讬转讜 讜讛讞讝讬拽 讘讚专讱 讻诇 砖讛讜讗. 讜讗讬谉 驻讬壮 讝讛 谞讻讜谉 砖讛专讬 讛转诇诪讜讚 讗讜诪壮 讚诇讛讞讝讬拽 讻状注 诇讗 驻诇讬讙讬 讚诪砖诪注 诇讗 驻诇讬讙讬 讘讬壮 讻诇诇 讜讻讬 驻诇讬讙讬 讘讗讜诪专 讜讗转讛 讗讜诪专 讚讘诇讛讞讝讬拽 驻诇讬讙讬 讜讻讬 注讬拽专 诪讗讬 讚拽转谞讬 讬转专 注诇 讻谉 讛讬讬谞讜 诪砖讜诐 诪讗讬 讚驻诇讬讙讬 讘诇讛讞讝讬拽 讛讗讬 讜讚讗讬 讗讬谉 讝讛 谞讻讜谉. 讜讛驻讬壮 讛专讗砖讜谉 砖讻转讘谞讜 诇注讬诇 讛讜讗 讛谞讻讜谉 讜讛讗诪转讬. 讜讛专讗讘状讚 讝状诇 讛拽砖讛 讛讬讗讱 讗驻砖专 砖讬讗诪专 砖讜诐 讗讚诐 讚诇讗 讘注讬 诇讜诪专 砖讘讬转转讬 讘诪拽讜壮 驻诇讜壮 讚讛讗 讗讬讻讗 讻诪讛 住转诪讜壮 讚注诇 讻专讞讬谉 讚爪状诇 讜诇讗 谞讞诇拽 砖诐 诇讗 专壮 讬讜住讬 讜诇讗 砖讜诐 讗讚诐. 讚转谞谉 诇注讬诇 诪讬 砖讬砖讘 讘讚专讱 讜注诪讚 讜讛专讬 讛讜讗 拽专讜讘 诇注讬专 讛讜讗讬诇 讜诇讗 讛讬转讛 讻讜讜谞转讜 讘讻讱 诇讗 讬讻谞住 讚讘专讬 专壮 诪讗讬专 专壮 讬讛讜讚讛 讗讜诪专 讬讻谞住 讜讚讜拽讗 讘砖住诪讜讱 诇注讬专 谞讞诇拽讜 讛讗 专讞讜拽 砖诇砖转 讗诇驻讬诐 砖讗讬谞讜 讬讻讜诇 诇讬讻谞住 讗诇讗 注状讬 注讬专讜讘 诇讗. 讜讗诪讗讬 谞讬诪讗 讚讗谞谉 住讛讚讬 讚讗诇讜 讬讚注 拽谞讜 讜讛砖转讗 谞诪讬 诇讬拽谞讬: 讜注讜讚 讚转谞谉 讘诪讬 砖讛讬讛 诪讻讬专 讗讬诇谉 讗讜 讙讚专 讜讗诪专 砖讘讬转转讬 讘诪拽讜壮 驻诇讜壮 砖讗诐 诇讗 住讬讬诐 诪拽讜诐 诇讗 拽谞讛. 讜讗诪讗讬 讛专讬 讙诇讜讬讬 诇讻诇 讛注讜诇诐 砖讝讛 专讜爪讛 诇讬诇讱 诇讘讬转讜 诇讻诇 爪讚 砖讬讜讻诇 讜讛专讬 讙诇讛 讚注转讜 讜诇讬拽谞讬 砖讘讬转讛 讘诪拽讜诐 注讬拽专讜 讜谞讬诪讗 讚讜讚讗讬 诇注讬拽专讜 谞转讻讜讜谉 讻砖注诪讚 转讞转讬讜 讜讗注状驻 砖诇讗 讗诪专 讻诪讬 砖讗诪专 讚诪讬 讗诇讗 讜讚讗讬 讗讬谉 诇谞讜 讗诇讗 讻驻讬 诪讛 砖讛讜爪讬讗讜 讘砖驻转讬讜 诇讗诇讜 讛拽砖讛 专讘讬谞讜 讝状诇 讜讝讛 驻诇讗 讙讚讜诇 驻讛 拽讚讜砖 讛讬讗讱 讛拽砖讛 讻谉 讚诪转谞讬壮 拽诪讬讬转讗 讚诪讬 砖讬砖讘 讘讚专讱 讜注诪讚 讗讬谞讛 注谞讬谉 诇讝讛 讻诇诇 砖诇讗 讗诪专 专壮 讬讜住讬 讘专壮 讬讛讜讚讛 讚谞讬诪壮 讚讗谞谉 住讛讚讬 砖专爪讛 诇拽谞讜转 砖讘讬转讛 讜讗讬谞讜 爪专讬讱 讗诪讬专讛 讗诇讗 诇讝讛 讚讜拽讗 砖讬爪讗 诪注讬专讜 讜讛讬讛 诪讻讬专 讗讬诇谉 讜讙讚专 诪住讜讬讬诐 讘讗诪爪注 专讗讜讬 诇拽谞讜壮 砖讘讬转讛 讗讘诇 讘诪讬 砖讗讬谞讜 诪讻讬专 讘讗诪爪注 砖讜诐 诪拽讜诐 诪住讜讬讬诐 诇拽谞讜转 砖讘讬转讛 讜诇讗 讛讬讛 讚注转讜 诪注讜诇诐 注诇 诪拽讜诐 诪住讜讬讬诐 诇拽谞讜转 砖讘讬转讛 讛讬讗讱 讬拽谞讛 诇讜 砖讘讬转讛 讙诐 讛拽讜砖讬讗 讛讗讞专讜谞讛 讗讬谞诐 讚讘讻诪壮 讚讜讻转讬 讗诪专讬谞谉 讚讬驻讛 诇讗讚诐 砖转讬拽讞讜 诪讚讘讜专讜 讜讻诇 砖讗诪专 讘驻讬讜 砖讘讬转转讬 转讞转 讛讗讬诇谉 讜讛讬讛 讬讻讜诇 诇驻壮 讘注讬拽专讜 讜诇讗 驻讬壮 讗讬谉 诇谞讜 诇转拽谉 诇砖讜谞讜 讜诇讛讜爪讬讗讜 诪诪砖诪注讜转讜 讗讘诇 讝讛 砖砖转拽 讜诇讗 讗诪专 讻诇讜诐 讗驻砖专 讚讗讝诇讬壮 讘转专 讗讜诪讚谉 讚注转讬讛 讜讛讜讜 诇讛讜 讚讘专讬诐 砖讘诇讘讜 讜讘诇讘 讻诇 讗讚诐.



讻诪讗谉 讗讝诇讗 讛讗 讚讗诪专 注讜诇讗 诪讬 砖讛讞讝讬拽 讘讚专讱 讜讻讜壮 讻诪讗谉 讻专讘 讬讜住祝 讜讗诇讬讘讗 讚专壮 讬讜住讬 讘专壮 讬讛讜讚讛. 诇驻讬 讛驻讬壮 讛谞讻讜谉 讛状驻 讻诪讗谉 讗讝诇讗 讛讗 讚注讜诇讗 砖状诪 讚诇讗 讘注讬谞谉 砖讬讗诪专 砖讘讬转转讬 讘诪拽讜诐 驻诇讜壮 讚讗诇讜 讛讬讛 爪专讬讱 诇讜诪专 讻谉 讛讬讛 诇讜 诇注讜诇讗 诇驻壮 讜讗注状讙 讚转谞讗讬 诇讗 驻讬专砖讜 砖讗讬谉 讚专讱 讛讗诪讜专讗讬谉 诇住转诐 讚讘专讬讛诐 讗诇讗 诇驻专砖 讻讚讗诪专讬谞谉 讚诇讗 讗转讬讗 讛讗 讚注讜诇讗 讗诇讗 讻专讘讬 讬讜住讬 讘专壮 讬讛讜讚讛 讗诇讬讘讗 讚专讘 讬讜住祝 讗讘诇 诇驻讬 讛驻讬壮 讛讗讞专 讬砖 诇讛诐 诇驻专砖 讻诪讗谉 讗讝诇讗 讛讗 讚注讜诇讗 讚讘注讬 转专转讬 砖讬讞讝讬拽谞讜 讞讘讬专讜 讜诇讗 住讙讬 讻砖讞讝专 诪注爪诪讜 讻诪讗谉 讻专壮 讬讜住祝 讗诇讬讘讗 讚专讘讬 讬讜住讬 讘专壮 讬讛讜讚讛. 讜讘讚讬谉 讛讜讗 讚讬讻讜诇 诇诪讬诪专 谞诪讬 讻专讘讛 讜讗诇讬讘讗 讚专壮 讬讛讜讚讛 讗诇讗 讚讞讚讗 诪讬谞讬讬讛讜 谞拽讟 讜讗讬谉 讝讛 谞讻讜谉 讚讘讻讛状讙 讚讗转讬 诇住讬讬诪讬 讻诪讗谉 诇讗 讛讬讛 诇讜 诇住讬讬诐 诇讝讛 讬讜转专 诪讝讛. 讜诇讗 注讜讚 讗诇讗 讚讛讜讛 诇讬讛 诇诪讬诪专 讟驻讬 诇专讘讛 讗诇讬讘讗 讚专壮 讬讛讜讚讛 讗讬 诪砖讜诐 讚专讘讛 讜专讘 讬讜住祝 讛诇讻转讗 讻专讘讛 讗讬 诪砖讜诐 讚专壮 讬讛讜讚讛 讜讘谞讜 讛诇讻讛 讘专壮 讬讛讜讚讛.



讜讛讗 讚驻专讻讬壮 讗讬 诪讜讞讝专 诇诪讛 诪讜讞讝拽 讜讗讬 诪讜讞讝拽 诇诪讛 诪讜讞讝专. 讛状驻 讚诪讜讞讝专 诪诪砖 砖讛讜讗 讻讘谞讬 注讬专讜 讜讛状诇 注砖讬专. 讜诪讜讞讝拽 诪诪砖 砖讛讜讗 讻诪讜 砖讛讬讛 讘转讞诇讛 讻砖讛讞讝讬拽 讘讚专讱 砖讚讬谞讜 讻注讬专 讜讛讜讛 诇讛讜 转专转讬 讚住转专谉 讗讛讚讚讬. 讜讻讬 转讬诪壮 讜讚讬诇诪讗 讛状拽 砖讚讬谞讜 讘砖谞讬讛壮 诇讞讜诪专讗 讚诪住驻拽讗 诇讬讛 讗诐 讚讬谞讜 讻注谞讬 讗讜 讻注砖讬专. 讛讗 诇讬转讗 讚讗状讻 讛讜讛 诇讬讛 诇诪讬诪专 讛专讬 讝讛 讞诪专 讙诪诇 讻诇讬砖谞讗 讚诪转谞讬壮 诇专讘讬 诪讗讬专. 讜注讜讚 诇诪讛 讛诇讻讛 讻专壮 诪讗讬专 讻讬 诪讛 砖诇讗 驻住拽 讛诇讻讛 讻专讘讬 讬讜住讬 讘专壮 讬讛讜讚讛 诪砖讜诐 讚诇讗 讗转驻专讬砖 砖驻讬专 讘诪讗讬 驻诇讬讙讬 讛讜讗 讜讗讘讜讛 讚驻诇讜讙转讗 讚讗诪讜专讗讬 讛讬讗. 专讘 讬讛讜讚讛 讘谉 讗讬砖 转讜转讗 讻讜壮 砖讘拽讬讛 注讚 讚谞讞讬转 讚专讙讗 驻讬壮 讻讚讬 砖讬讞讝讬拽 讘讚专讱. 讻专讘 讬讜住祝 讜讗诇讬讘讗 讚专讘讬 讬讜住讬 讘专讘讬 讬讛讜讚讛. 驻讬壮 讚讛讻讗 谞诪讬 诇讗 讛爪专讬讻讜 诇讜诪专 砖讘讬转转讬 讘诪拽讜诐 驻诇讜壮. 讜诇驻讬 讛驻讬专讜砖 讛讗讞专 讬砖 诇谞讜 诇驻专砖 讚诪砖讜诐 砖诇讗 讛爪专讬讱 砖讬讛讗 诪讞讝讬拽 讘讚专讱 讗诇讗 驻住讬注讛 讗讞转 砖讬爪讗 诪讘讬转讜 拽讗诪专讬谞谉 讚讗转讬讗 讻专讘 讬讜住祝 讗诇讬讘讗 讚专壮 讬讜住讬 讘专壮 讬讛讜讚讛. 讜诪住转讘专讗 讚讻讬讜谉 讚讛谞讬 讗诪讜专讗讬 讗讬转 诇讛讜 讻专讘 讬讜住祝 讜讗诇讬讘讗 讚专壮 讬讜住讬 讘专壮 讬讛讜讚讛 讚讛诇讻转讗 讻讜讜转讬讛 讜讚讻状注 讚讜拽讗 砖讬讞讝讬专谞讜 讞讘讬专讜 讘讟注谞讛 讛讗 诇讗讜 讛讻讬 讛专讬 讛讜讗 讻讘谞讬 注讬专讜.





讛诪讗讬专讬

讛诪砖谞讛 讛砖砖讬转 讜讛讬讗 诪注谞讬谉 讛诪砖谞讛 砖诇驻谞讬讛 讜讛讜讗 砖讗诪专 诪讬 砖讬爪讗 诇讬诇讱 诇注讬专 砖诪注专讘讬谉 讘讛. 专状诇 砖讬爪讗 诪注专讘 砖讘转 诇讬诇讱 诇注讬专 讗讞专转 讛住诪讜讻讛 诇注讬专讜 讘讻讚讬 砖讬讻讜诇 诇讬诇讱 讘讛 注诇 讬讚讬 注讬专讜讘 讻讙讜谉 砖住诪讜讻讛 诇讛 讗专讘注转 讗诇驻讬诐 讗诪讛 讜讬砖 诇讜 砖诐 讘讬转 讜讗谞讜 住讘讜专讬诐 注讻砖讜 诇驻专砖 砖讛讬讛 讬讜爪讗 诇讬诇讱 注讚 讗诇驻讬诐 讗诪讛 诇拽谞讜转 诇砖诐 砖讘讬转讛 讻讚讬 砖讬诇讱 诇讗讜转讛 讛注讬专 诇诪讞专 讜讻砖讛讞讝讬拽 讘讚专讱 拽讜讚诐 砖讛讙讬注 诇讗讜转讜 诪拽讜诐 砖讛讬讛 专讜爪讛 诇讛谞讬讞 注讬专讜讘讜 讘讜 诪爪讗讜 讞讘专讜 讜讗诪壮 诇讜 砖讬讞讝讜专 注诪讜 诇注讬专 砖讬爪讗 诪诪谞讛 讻讚讬 诇讗讻讜诇 注诪讜 讛诇讬诇讛 讜讻砖专讗讛 砖讞讘专讜 诪驻爪讬专 诇讜 砖讬讞讝讜专 注诪讜 讗诪壮 转讛讗 砖讘讬转转讬 讘讗讜转讜 诪拽讜诐 砖讘住讜祝 讗诇驻讬诐 讗诪讛 讻讚讬 砖讗讛讗 讬讻讜诇 诇诪讞专 诇讬诇讱 讘注讬专 砖讘讬转讬 诇砖诐 讜讗祝 讗讜转讜 砖讛讞讝讬专讜 讗讜 讗讜转诐 砖讛讞讝讬专讜讛讜 讗诐 讛讬讜 专讘讬诐 讗诪专讜 讻谉 砖讛讜讗 诪住专讘 讘讛诐 讙诐 讻谉 砖讬讗讻诇讜 注诪讜 诇诪讞专. 讛讜讗 诪讜转专 诇讬诇讱 诇诪讞专 诇讗讜转讛 讛注讬专 讜拽谞讛 砖讘讬转讛 讘住讜祝 讗讜转诐 讛讗诇驻讬诐. 讜讻诇 讘谞讬 注讬专讜 专状诇 讗讜转诐 砖讛讞讝讬专讜讛讜 讗住讜专讬诐. 讜砖讗诇讜 讘讙诪专讗 诪讗讬 砖谞讗 讗讬讛讜 讜诪讗讬 砖谞讗 讗讬谞讛讜 砖讗祝 讛讜讗 讛讜讗讬诇 讜讚注转讜 讛讬讛 讻砖讬爪讗 诪讘讬转讜 诇注专讘 讘住讜祝 讗诇驻讬诐 注砖讬专 讛讬讛 讜讛讬讛 诇讜 诇注专讘 讘驻转 讜驻专砖讜讛 砖诇讗 讛讬讛 讛讜诇讱 讘讚注转 砖讬注专讘 讘住讜祝 讗诇驻讬诐 注讚 砖转讗诪壮 砖注砖讬专 讛讬讛 讗诇讗 讚注转讜 讛讬讛 诇讬诇讱 讜诇诇讜谉 诇讗讜转讛 讛注讬专 讛住诪讜讻讛 诇注讬专讜 讘转讜讱 讗专讘注转 讗诇驻讬诐 讻讙讜谉 [砖讬砖 诇讜] 砖谞讬 讘转讬诐 讗讞讚 讘注讬专 砖讬爪讗 诪诪谞讛 讜讗讞讚 讘注讬专 砖讛讜诇讱 诇讛. 讜讝讛讜 砖讗诪壮 讘讙诪专讗 讜讘讬谞讬讛谉 砖谞讬 转讞讜诪讬 砖讘转 诇讗讜 讚讜拽讗 砖讗诐 讻谉 讗讬谞讜 讬讻讜诇 诇讬讻谞住 诇诪讞专 砖讛专讬 讝讛 讻诪讜讚讚 讜讻诇转讛 诪讚转讜 砖讗讬谉 诇讜 讗诇讗 注讚 住讜祝 诪讚转讜 讗诇讗 驻讬专讜砖讜 砖讘讬谞讬讛谉 拽专讜讘 诪砖谞讬 转讞讜诪讬 砖讘转 讗讜 讬转专 诪转讞讜诐 讗讞专 讻诪讛 砖讬讛讬讛 讜讛讬讛 讝讛 讬讜爪讗 诪讘讬转讜 砖讘注讬专 讝讜 注专讘 砖讘转 讜专讜爪讛 诇讬诇讱 讜诇砖讘讜转 讘讘讬转讜 砖讘注讬专 讛讗讞专转 注讚 砖讛讞讝讬拽 讘讚专讱 拽爪转 讜讛讞讝讬专讜讛讜 讞讘专讬讜 注诇 讛讚专讱 砖讘讬讗专谞讜 砖讛讬讜 诪住专讘讬谉 讘讜 诇讗讻讜诇 注诪讛诐 讗讜 砖讗诪专讜 诇讜 注转 讞诪讛 讛讬讗 注转 讙砖诪讬诐 讛讬讗 注讚 砖谞砖诪注 诇讛诐 诇讞讝讜专 拽讜讚诐 砖讬讙讬注 诇诪拽讜诐 砖讘转讜讱 讗诇驻讬诐 诇注讬专 砖讛讬讛 讛讜诇讱 诇砖诐 讜讗诪专 砖讘讬转转讬 讘讗讜转讜 诪拽讜诐 讜讛讬讛 诪拽讜诐 讛诪住讜讬讬诐 诇讜 讜砖讗专 讛转谞讗讬诐 砖讛讜讝讻专讜 讘讜 讜讗祝 讛诐 讗诪专讜 讻诪讜讛讜 诇讻讘讜讚讜 讜诇诇讜转讜 诇诪讞专 讛讜讗 诪讜转专 诇讬诇讱 诇诪讞专 讜拽谞讛 诇讜 砖讘讬转转 诪拽讜诐 驻诇讜谞讬 讗注驻状讬 砖讗讬谞讜 诇砖诐 讜讗注驻状讬 砖诇讗 砖诇讞 诇砖诐 注讬专讜讘 驻转 砖讛专讬 诇讗 讬爪讗 诪讘讬转讜 注诇 讚注转 拽谞讬谉 砖讘讬转讛 讘住讜祝 讗诇驻讬诐 讗诇讗 注诇 讚注转 诇砖讘讜转 砖讘讬转讛 讙诪讜专讛 讘注讬专 讛讗讞专转 讜讛讜讗讬诇 讜讬砖 诇讜 讘讬转 诇砖诐 讛专讬 讝讛 讻讘讗 讘讚专讱 诇砖讜讘 诇讘讬转讜 讜讞砖讻讛 诇讜 讜讛专讬 讛讜讗 讻注谞讬 讛讗讜诪专 砖讘讬转转讬 讘诪拽讜诐 驻诇讜谞讬 砖诪讜注讬诇 注诇 讛爪讚讚讬谉 砖讘讬讗专谞讜 砖讗讬谉 诇讛讗砖讬诪讜 注诇 砖诇讗 砖诇讞 诇注专讘 讘驻转 砖讛专讬 讻砖讬爪讗 诪讘讬转讜 诇讗 讛讬讛 讚注转讜 诇注专讘 讗诇讗 诇讬诇讱 诇讘讬转讜 讜讻讘专 讛讬讛 讬讻讜诇 诇讛讙讬注 砖诐 诪讘注讜讚 讬讜诐 讜专讗讜讬 诇讜诪专 砖讬拽谞讛 砖讘讬转讛 讗祝 砖诇讗 讘诪拽讜诪讜 注诇 讛讚专讻讬诐 砖讛讝讻专谞讜 讜讛诪讞讝讬专讬诐 讗住讜专讬壮 讗注驻状讬 砖讗诪专讜 诇拽谞讜转 砖讘讬转讛 注诪讜 讘讗讜转讜 诪拽讜诐 讛诪住讜讬讬诐 诇讛诐 砖讛专讬 讘转讞讜诪诐 讛谉 讜讗讬谉 诪讙诪转诐 诇砖讘讬转转 讗讜转讛 讛注讬专 讜讗讬谉 诇讛诐 拽谞讬谉 砖讘讬转讛 讗诇讗 砖讬砖诇讞讜 砖诐 诇注专讘 讘驻转 讗讜 讬拽谞讜 讘诪拽讜诪诐 讜讛专讬 讛诐 讻讘谞讬 注讬专诐 诇讙诪专讬 讜讗讬谉 讚谞讬谉 讗讜转谉 讻讞诪专 讙诪诇 砖讛专讬 诇讗 注砖讜 讻诇讜诐 砖转驻拽注 讘讜 砖讘讬转转 讛注讬专. 讜讬砖 诪驻专砖讬壮 砖讗驻讬壮 讗讬谉 诇讜 讘讬转 诇讗讜转讛 讛注讬专 讛讜讗讬诇 讜诪讙诪转 驻谞讬讜 诇诇讻转 砖诐 讚讬谞讜 讻谉 讗诇讗 砖讗讬谉 讚专讱 诇诇讜谉 讘砖讘转 讘诪拽讜诐 砖讗讬谉 诇讜 讘讬转 砖诐. 讜诪讻诇 诪拽讜诐 讬砖 诪驻专砖讬壮 讗讜转讛 讚讜拽讗 砖讬砖 诇讜 讘讬转 诇砖诐 砖诪讗讞专 砖谞诪诇讱 诇讞讝讜专 诇讗讞讜专讬讜 诇讗 讛拽诇讜 讘讜 诇拽谞讜转 砖讘讬转讛 砖诇讗 讘诪拽讜诪讜 讗诇讗 讗诐 讻谉 讬砖 诇讜 讘讬转 诇砖诐 讜注拽专 讚注转讜 诪讻讗谉 讚谞讬谉 讗讜转讜 讻讚讬谉 讗讜转讛 讛注讬专 诇注谞讬谉 讝讛 砖讬讛讗 讚讬谞讜 讻讚讬谉 注谞讬 讻讬讜谉 砖讛讞讝讬拽 讘讚专讱 讗注驻状讬 砖讞讝专. 讜砖诪讗 转讗诪专 讜讛专讬 讗诪专讜 讗讬讛讜 讚谞驻讬拽 讛讜讛 诇讬讛 注谞讬 讗讬谞讛讜 讚诇讗 谞驻拽讬 讛讜讜 诇讛讜 注砖讬专讬诐 砖讛讚讘专讬诐 诪讜讻讬讞讬诐 砖讗祝 讛讗讞专讬诐 讗讬谉 讛讚讘专 转诇讜讬 讗诇讗 讘讬爪讗讜 讜诇讗 讬爪讗讜 讜讛专讬 诇讚讘专讬谞讜 讗祝 [讘讬爪讗讜] 讛讜讗讬诇 讜讗讬谉 诇讛诐 讘讬转 诇砖诐 诇讗 讛拽诇讜. 讛诐 诪驻专砖讬壮 砖注诇 诪讛 砖讗诪专 讜讬砖 诇讜 砖谞讬 讘转讬诐 讛讜讗 住讜诪讱 讻诇讜诪专 讛讜讗 砖讬砖 诇讜 砖谞讬 讘转讬诐 专状诇 砖讬砖 诇讜 讘讬转 诇砖诐 讗注驻状讬 砖讛讞讝讬专讜 讞讘专讜 讛讜讬 注谞讬 讜讞讘专讬讜 讗注驻状讬 砖讬爪讗讜 讻讬讜谉 砖讗讬谉 诇讛诐 讘讬转 诇砖诐 讻诇 砖讞讝专讜 诇讘讬转诐 注砖讬专讬诐 谞讬谞讛讜. 讜注讬拽专 讛讚讘专讬壮 讻讚注转 专讗砖讜谉 讜诪讛 砖讗诪专讜 砖讬砖 诇讜 讘讬转 讘注讬专 讝讜 砖讬讜爪讗 诪诪谞讛 讛讜讗 讘讗 诇诇诪讚谞讜 砖讗注驻状讬 砖讬砖 诇讜 讘讬转 讘讻讗谉 讜讛讜讗 讞讜讝专 讘讛 诇讗 讬爪讗 诪讞讝拽转 讘讗 讘讚专讱 诇讚讜谞讜 讻注谞讬 讗讞专 砖讬砖 诇讜 讘讬转 讙诐 讻谉 讘注讬专 砖讛讬讛 讛讜诇讱 讘讛 讗讜 讗祝 讘砖诇讗 讛讬讛 诇讜 讘讬转 诇讚注转 专讗砖讜谉.





讜专壮 诪讗讬专 讗讜诪专 讻诇 砖讬讻讜诇 诇注专讘 专状诇 讘驻转 讜诇讗 注讬专讘 讛专讬 讝讛 讞诪专 讙诪诇. 讜诪注转讛 讗祝 讛讜讗 讗住讜专 砖讛专讬 讬讻讜诇 讛讬讛 诇注专讘 讘驻转 注诇 讬讚讬 砖诇讬讞 讗讞专 砖讛讞讝讬专讜讛讜 讜诇讗 注讜讚 讗诇讗 砖谞转讞讚砖 诇讜 砖讗讬谞讜 讬讻讜诇 诇爪讗转 诪注讬专讜 讻诇讜诐 砖讛专讬 注拽专 讚注转讜 诪谉 讛注讬专 讜讘诪拽讜诐 讗讞专 诇讗 拽谞讛 砖讘讬转讛 讜讛专讬 讛讚讘专 住驻拽 讗爪诇讜 砖诪讗 讚谞讬谉 讗讜转讜 讻注谞讬 讜谞诪爪讗 砖砖讘讬转转讜 砖讘讬转讛 讘讗讜转讜 诪拽讜诐 讛诪住讜讬讬诐 讜砖诪讗 注砖讬专 讛讬讛 讜讗讬谉 砖讘讬转转讜 讗诇讗 讘注讬专讜 讜谞诪爪讗 砖讗讬谉 诇讜 讗诇讗 讗讜转诐 讗诇驻讬诐 砖诪注讬专讜 诇讗讜转讜 诪拽讜诐 讛诪住讜讬讬诐 讜讛驻住讬讚 讻诇 讛爪讚讚讬谉 讛讗讞专讬诐. 讜讬砖 砖讗讬谉 诪驻专砖讬壮 讗讜转讛 诪转讜专转 住驻拽. 讜砖讗诇讜 讘讛 讜讛专讬 诪讜讚讛 专壮 诪讗讬专 讘注谞讬 砖诪注专讘 讘专讙诇讬讜 讜讝讛 讻讬讜谉 砖讛讞讝讬拽 讘讚专讱 讜砖诇讗 诇拽谞讜转 砖讘讬转讛 讘讚专讱 讛专讬 讝讛 注谞讬 讜讗诐 转讗诪专 砖讛讜讗 诪住驻拽 讗诐 谞拽专讗 诪讞讝讬拽 讘讚专讱 讗讞专 砖讞讝专 讗诐 诇讗讜 讛专讬 讛讜讗 讗讜诪专 讻诇 砖讛讜讗 讬讻讜诇 诇注专讘 讗诇诪讗 讗祝 诪讬 砖讗诪专 讘讘讬转讜 讻谉 谞注砖讛 讞诪专 讙诪诇 讜讻诪讜 砖驻讬专砖讜 讙讚讜诇讬 讛专讘谞讬诐. 讜讗诐 砖讛讜讗 诪住驻拽 砖诪讗 讛转拽谞讛 诪砖诪砖转 讗祝 诇注砖讬专 讘讘讬转讜 诇讛拽诇 注诇讬讜 诇讜诪专 砖讘讬转转讬 讘诪拽讜诐 驻诇讜谞讬 砖诪讗 诇讗 谞讗诪专讛 讗诇讗 讘注谞讬 讜讛讬诇讻讱 讻诇 砖讬讻讜诇 诇注专讘 讜诇讗 注讬专讘 讜讗诪壮 砖讘讬转转讬 讘诪拽讜诐 驻诇讜谞讬 谞注砖讛 讞诪专 讙诪诇 讜讛诇讗 讗祝 诇专壮 讬讛讜讚讛 砖住讜讘专 砖注讬拽专 注讬专讜讘 讘专讙诇 讻诇 讘诪拽讜诐 驻诇讜谞讬 诇讗 讛讜转专讛 诇注砖讬专 讻诇诇 讜诇驻讬讻讱 驻专砖讜 讙讚讜诇讬 讛讚讜专 砖诇讗 讗诪专讛 专壮 诪讗讬专 讗诇讗 注诇 讝讛 砖讛讜讞讝专 讜讝讛 砖讗诪专 讻诇 砖讬讻讜诇 讜讻讜壮 驻讬专讜砖讜 讻诇 砖讝讛 讬讻讜诇 讜讻讜壮 讻诇讜诪专 讻讬讜谉 砖讞讝专 讜讬讻讜诇 诇注专讘 讘驻转 讗注驻状讬 砖讛讞讝讬拽 讘讚专讱 讻讘专 砖诪讗 诇讗 拽谞讛 砖讘讬转讛 讜诪转讜讱 讛住驻拽 谞注砖讛 讞诪专 讙诪诇 讜诪讻诇 诪拽讜诐 讛诇讻讛 讻专壮 讬讛讜讚讛 砖讗讬谉 讻讗谉 住驻拽 砖讗诇讜 讛讬讛 砖诐 住驻拽 讗祝 讛讜讗 讛讬讛 诪讜讚讛 砖讛讜讗 讞诪专 讙诪诇 讜讻诪讜 砖讗诪专讜 讘讙诪专讗 住驻拽 注讬专讜讘 讻讙讜谉 谞转讙诇讙诇 讞讜抓 诇转讞讜诐 讗讜 谞砖专祝 住驻拽 诪讘注讜讚 讬讜诐 住驻拽 诪砖讞砖讬讻讛 讛专讬 讝讛 讞诪专 讙诪诇 讗讘诇 讝讜 讗讬谉 讻讗谉 住驻拽 讜讛诇讻讛 讻讚讘专讬讜 讻诪讜 砖讘讬讗专谞讜. 讜讻诪讜 砖讗诪专讜 讘讘专讬讬转讗 诪讬 砖讬砖 诇讜 砖谞讬 讘转讬诐 讜讘讬谞讬讛谉 砖转讬 转讞讜诪讬 砖讘转 讻讬讜谉 砖讛讞讝讬拽 讘讚专讱 拽谞讛 注讬专讜讘 讚讘专讬 专壮 讬讛讜讚讛 讬转专 注诇 讻谉 讗诪壮 专壮 讬讜住讬 讘专壮 讬讛讜讚讛 讗驻讬壮 诪爪讗讜 讞讘专讜 讜讗诪壮 诇讜 诇讬谉 驻讛 注转 爪谞讛 讛讬讗 注转 讞诪讛 讛讬讗 诇诪讞专 诪砖讻讬诐 讜讛讜诇讱. 讜谞讞诇拽讜 专讘讛 讜专讘 讬讜住祝 讘讙诪专讗 诪讛 讘讗 专壮 讬讜住讬 讘专壮 讬讛讜讚讛 诇讛讜住讬祝 注诇 讚讘专讬 讗讘讬讜 讜诪讛 讘讬谞讬讛诐 砖讘讚注转 专讘讛 诇讜诪专 讻讜诇讬 注诇诪讗 诇讗 驻诇讬讙讬 讻诇讜诪专 砖爪专讬讱 讛讜讗 诇讜诪专 砖讘讬转转讬 讘诪拽讜诐 驻诇讜谞讬 讜诇讗 谞讞诇拽讜 讗诇讗 讘讗诪专 讜诇讗 讛讞讝讬拽 讘讚专讱 注讚讬讬谉 砖诇专壮 讬讛讜讚讛 爪专讬讱 讗诪讬专讛 讜讛讞讝拽讛 讜诇讚注转 讘谞讜 讘讗诪讬专讛 讗注驻状讬 砖诇讗 讛讞讝讬拽 砖诪讗讞壮 砖讗诪专 诇爪讗转 讜讚注转讜 讘讻讱 讗诇讗 砖注讻讘讜 讞讘专讜 讛专讬 讝讛 讻讗诇讜 讛讞讝讬拽. 讜讙讚讜诇讬 讛讚讜专 驻专砖讜 讛讟注诐 砖讻诪讜 砖诇讗 讞诇拽讜 讘讬谉 讛讞讝讬拽 讘讚专讱 诪注讟 诇讛讞讝讬拽 讛专讘讛 讜讗注驻状讬 砖诇讗 讛专讞讬拽 讜谞拽诇 诇讛讬讜转 驻转 诪爪讜讬讛 诇讜 讛拽诇讜 讘讜 讻讱 诇砖诇讗 讛讞讝讬拽 讻诇诇 讛讜讗讬诇 讜讗诪壮 讻谉 讘驻讬讜 讜讘诇讘讜 讜诇专讘 讬讜住祝 诇讛讞讝讬拽 [讻讜诇讬] 注诇诪讗 诇讗 驻诇讬讙讬 砖讜讚讗讬 爪专讬讱 讛讜讗 诇讛讞讝讬拽 讜诇讗 谞讞诇拽讜 讗诇讗 讘讗诪讬专讛 砖诇专壮 讬讛讜讚讛 爪专讬讱 诇讜诪专 砖讘讬转转讬 讘诪拽讜诐 驻诇讜谞讬 讜转专转讬 讘注讬谞谉 讜诇讚注转 讘谞讜 讗讬谉 爪专讬讱 讗诪讬专讛 讻诇诇 砖住转诐 讛讚讘专讬诐 讻诇 砖讛讞讝讬拽 讘讚专讱 讚注转讜 讛讜讗 诇拽谞讜转 砖讘讬转讛 讘诪拽讜诐 砖讬讜讻诇 诇讬诇讱 诇诪讞专 诇诪拽讜诐 讛诪讻讜讜谉 诇讜 讜讛讜讗 谞讗诪谉 注诇 注爪诪讜 讜驻住拽讜 讻专壮 讬讜住讬 讘专壮 讬讛讜讚讛 讜讻讘讬讗讜专讜 砖诇 专壮 讬讜住祝. 讜讻诪讜 砖讗诪专讜 注诇讬讜 讘讙诪专讗 讗注驻状讬 砖讛讜讞讝专 诪讜讞讝拽 讻诇讜诪专 讗注驻状讬 砖诪讜讞讝专 诇讙诪专讬 砖诇讗 讗诪壮 砖讘讬转转讬 讘诪拽讜诐 驻诇讜谞讬 讻诇诇 砖讗诐 讗诪专 讗讬谉 讝讛 诪讜讞讝专 诇讙诪专讬 讛讜讗讬诇 讜诇讘讜 注诇 讚专讻讜 讜讛讜讗 谞讗诪谉 注诇 诪讞砖讘转讜. 讜讻谉 讗诪专讜 讘讙诪专讗 专讘 讬讛讜讚讗 讘专 讗砖转讬转讗 讗讬讬转讬 讻诇讻诇讛 讚驻讬专讬 诇专讘 谞转谉 讻讬 讛讜讛 讗讝讬诇 砖讘拽讬讛 讜讗讚谞讞讬转 讚专讙讗 讗诪壮 诇讬讛 讘讬转 讛讻讗 讜诇诪讞专 讝讬诇 讜拽讜诐 [讗诇诪讗] 诪讻讬讜谉 砖讛讞讝讬拽 诇讬诇讱 讚讬讜 讜讗驻讬壮 诇讗 讬爪讗 讞讜抓 诇注讬专. 讜讙讚讜诇讬 讛诪驻专砖讬壮 诪转诪讬讛讬诐 讛讬讗讱 讗驻砖专 诇讜诪专 砖诇讗 讬讛讗 爪专讬讱 诇讜诪专 砖诐 转讛讗 砖讘讬转转讬 讜讛专讘讛 住转诪讜转 诪讜讻讬讞讜转 砖爪专讬讱 讚转谞谉 诪讬 砖讬砖讘 讘讚专讱 讜注诪讚 讜讛专讬 讛讜讗 拽专讜讘 诇注讬专 诇讗 讬讻谞住 讚讘专讬 专壮 诪讗讬专 专壮 讬讛讜讚讛 讗讜诪专 讬讻谞住 讜诇讗 谞讞诇拽 专壮 讬讛讜讚讛 讗诇讗 讘住诪讜讱 讛讗 专讞讜拽 诪讗诇驻讬诐 砖讗讬谞讜 讬讻讜诇 诇讬讻谞住 讗诇讗 注诇 讬讚讬 拽谞讬讬转 砖讘讬转讛 讘讗诪爪注 诇讗 讜讗讬谉 讗讜诪专讬谉 讛讜讗讬诇 讜讗讬诇讜 诇讗 讬讚注 拽谞讛 讛砖转讗 谞诪讬 诇拽谞讬 讛讜讗讬诇 讜讗讬谉 爪专讬讱 讗诪讬专讛. 讜讻谉 专讗讛 讗讬诇谉 砖讗诪专 砖讘讬转转讬 讘注讬拽专讜 讗诇诪讗 爪专讬讱 讗诪讬专讛. 讜讻谉 砖讗讬谞讜 诪讻讬专 爪专讬讱 砖讬诪住讜专 砖讘讬转转讜 诇诪讻讬专. 讜诪讻诇 诪拽讜诐 讗讬谉 讘讗诇讜 专讗讬讛 砖讻诇 讗诇讜 讗讬谉 讬讜讚注讬谉 诪拽讜诐 砖讘讬转讛 讜讻诇 砖讗讬谞讜 诪讻讬专 讗祝 讘讗讜诪专 讗讬谞讜 讻诇讜诐 讻诇 砖讻谉 讘砖讗讬谞讜 讗讜诪专 讜讻谉 讻砖讗诪专 转讞转 讛讗讬诇谉 [讙专注] 诪砖诇讗 讗诪壮 讻诇讜诐 砖讻诇 砖讗诪专 讙诇讛 讘讚注转讜 砖注诇 讗诪讬专转讜 讛讜讗 住讜诪讱 讜讗讬谉 讗诪讬专转讜 讻诇讜诐 讗讘诇 讝讛 砖讛讞讝讬拽 讜诇讘讜 诇讬诇讱 讜诪讜讞讝专 讘注诇 讻专讞讜 住讜诪讱 讛讜讗 注诇 诪讞砖讘转讜 讜讛专讬 讛讜讗 讻讗诪讬专讛. 讜讬砖 诪驻专砖讬壮 诇讜诪专 砖讬讛讗 讞讘专讜 讗讜诪专 诇讜 砖讬讞讝讜专 讜诇讗 讞讝专 诪注爪诪讜 讜讗注驻状讬 砖诇注谞讬谉 驻住拽 专讗讜讬 诇讜诪专 讻谉 诇注谞讬谉 驻讬专讜砖 讗讬谞讜 谞专讗讛:





讝讛讜 讘讬讗讜专 讛诪砖谞讛 讜驻住拽 砖诇讛 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讬讗专谞讜讛讜:





转讜住驻讜转 专讬"讚 (诪讛讚讜专讛 转谞讬谞讗)

讗诪专 专诪讬 讘专 讞诪讬 讛专讬 讗诪专讜 砖讘转 讬砖 诇讜 讚"讗 讛谞讜转谉 讗转 注讬专讜讘讜 讬砖 诇讜 讚"讗 讗讜 讗讬谉 诇讜 讚"讗 驻讬' 谞"诇 讚讘砖讘转 讘讘拽注讛 拽讗 诪讬讬专 讬讚讛讬讻讗 讚砖讘转 讘讘拽注讛 讬砖 诇讜 讚"讗 砖诪讜讚讚讬谉 诇讜 讗诇驻讬诐 讗诪讛 讞讜抓 诇讗专讘注 讗诪讜转 讚讬讚' 讚讻讬 讛讬讻讬 讚讗诐 砖讘转 讘注讬专 诪讜讚讚讬谉 诇讜 讗诇驻讬诐 讗诪讛 讞讜抓 诇讞讜诪转 讛注讬专 讚讻诇 讛注讬专 讻讜诇讛 讛讬讗 诇讜 讻讚"讗 讜注讜讚 诪讜讚讚讬谉 讛讗诇驻讬诐 讗诪讛 讞讜抓 诇讗讜转谉 讚"讗 讜讝讛讜 砖诇诪讚谞讜 诪谉 讛诪拽专讗 砖讘讜 讗讬砖 转讞转讬讜 讗讘诇 讛谞讜转谉 注讬专讜讘讜 讗诐 谞转谉 注讬专讜讘讜 讘注讬专 转谞讗讬 诇拽诪谉 讘砖诇讛讬 驻专拽讬谉 讚诇拽诪谉 驻诇讜讙转讗 讚专讘讬 注拽讬讘' 讜专讘谞谉 讚专讘讬 注拽讬讘' 住讘专 讗讬谉 诇讜 诪诪拽讜诐 注讬专讜讘讜 讗诇讗 讗诇驻讬诐 讜讗诇 讗诪专讬谞谉 砖转讛讗 诇讜 讻诇 讛注讬专 讻讚"讗 讜专讘谞谉 住讘专讬 讻诇 讛注讬专 讻讜诇讛 讛讬讗 诇讜 讻讚"讗 讜诪讛诇讱 讗转 讻讜诇讛 讜讞讜爪讛 诇讛 讗诇驻讬诐 讗诪讛 讜讚讜拽讗 讘谞讜转谉 讗转 注讬专讜讘讜 讘注讬专 讗诪专讬 专讘谞谉 讚诪讛诇讱 讗转 讻讜诇讛 讗讘诇 讛谞讜转谉 讗转 注讬专讜讘讜 讘讘拽注讛 讗讬谞讜 诪讜讚讚 讗诇讗 诪诪拽讜诐 注讬专讜讘讜 讜讗讬谉 谞讜转谞讬谉 诇讜 讚"讗 讜讗注"讙 讚讗诪专讬谞谉 讻诇 讛注讬专 讻讜诇讛 讻讚"讗 讚诪讬讗 讚诪砖诪注 讚讗专讘注 讗诪讜转 讗讬转 诇讬讛 诇讗 讗诪专谞讬谉 讛讻讬 讗诇讗 讻诇讜诪专 砖讻诇 讛注讬专 讻讜诇讛 讛讬讗 诇讜 讻讘讬转讜 砖讗诐 谞转谉 注讬专讜讘讜 讘讘讬转 讗讞讚 讜拽谞讛 砖讘讬转讛 讘讛讛讬讗 讘讬转 诪讜讚讚讬谉 诇讜 诪驻转讞 讛讘讬转 讜诇讗 诪诪拽讜诐 注讬专讜讘讜 诪驻谞讬 砖讘讻诇 讛讘讬转 拽谞讛 砖讘讬转讛 讜讛诐 讛讻讬 讻诇 讛注讬专 讞砖讘讬谞谉 诇讛 讻讚"讗 砖讘讗讜转讜 讛讘讬转 讗讘诇 诇注讜诇诐 讗诐 谞转谉 注讬专讜讘讜 讘讘拽注讛 讗讬谉 诇讜 讚"讗 讜讗讬谞讜 诪讜讚讚 讗诇讗 诪诪拽讜诐 注讬专讜讘讜 讜讗诇 讚诪讬 诇拽讜谞讛 砖讘讬转讛 讘专讙诇讬讜 砖讗驻讬诇讜 讘专讙诇讬讜 讘讘拽注讛 诪讜讚讚讬谉 诇讜 讞讜抓 诇讗专讘注 讗诪讜转讬讜 讻讚讬诇驻讬谞谉 诪砖讘讜 讗讬砖 转讞转讬讜 讜讙诐 驻转专讜谉 讛诪讜专讛 讻讱 诪讜讻讬讞 砖讛砖讜讘转 讘讘拽注讛 谞讜转谞讬谉 诇讜 转讞诇讛 讚"讗 讜讗讞"讻 诪讜讚讚讬谉 诇讜 讗诇驻讬诐 讗诪讛 讞讜抓 诇讛谉 讚讛"驻 砖讘转 砖拽讜谞讛 砖讘讬转讛 讘专讙诇讬讜 讬砖 诇讜 讚"讗 诇拽谞讬讬转讜 诇讘讚 诪讗诇驻讬诐 诇讻诇 专讜讞 讜讘砖诇讛讬 驻专拽讬谉 讙讘讬 讜诇诪讜讚讚 砖讗诪专讜 驻讬专砖 诇诪讜讚讚 砖讞砖讬讻讛 诇讜 讜讗诪专 砖讘讬转转讬 讘诪拽讜诪讬 讜诪讜讚讚 讗诇驻讬诐 驻住讬注讬转 讘讬谞讜谞讬转 讗讜诇讬 讬讻谞住 讘转讞讜诐 讛注讬专 讜讻诇讜 讗诇驻讬诐 砖诇讜 讗诪讛 讗讞转 讞讜抓 诇转讞讜诐 诇讗 讬讻谞讜住 讻讜' 注讚 讚讻讬讜谉 砖诪讚讚 讗诇驻讬诐 诇讘讚 诪拽讜诐 砖讘讬转转讜 砖讛谉 讚"讗 讗讬谞讜 讬讻讜诇 诇注讘讘讜专 讞讜抓 诇讗诇驻讬诐 讜讻诇 讝讛 讗讬谞讜 谞"诇 砖谞讬转谉 诇砖讜讘转 讘讘拽注讛 讚"讗 拽讜讚诐 砖谞讬转谉 诇讜 讗诇驻讬诐 讜讬讚诪讜 讗讜转谉 讚"讗 讻诪讜 讛注讬专 砖砖讘转 讘讛 砖讻诇 讛注讬专 讻讜诇讛 讛讬讗 诇讜 讻讚"讗 讜诪讜讚讚讬谉 讛讗诇驻讬诐 讗诪讛 诪砖注专 讛注讬专 砖讗"讻 讗诐 讬爪讗 讞讜抓 诇转讞讜诐 讬砖 诇讜 讚"讗 讛专讬 砖诪谞讛 讗诪讜转 讚"讗 讘转讞诇转 讛讗诇驻讬诐 讗诇讗 讜讚"讗 讘住讜祝 讛讗诇驻讬诐 讜讻讜诇讬 讛讗讬 诪谞诇谉 讗"讜 讛砖讜讘转 讘讘拽注讛 讗讬谞讜 诪讜讚讚 讛讗诇驻讬诐 讗诇讗 诪诪拽讜诐 专讙诇讬讜 讜讗诐 讬爪讗 讞讜抓 诇转讞讜诐 注讜讚 讬砖 诇讜 讚' 讗诪讜转 讜诇讗 讬讜转专 讜讗讜转谉 讚' 讗诪讜转 砖诇 讬讜爪讗 讞讜抓 诇转讞讜诐 诇诪讚谞讜 诪砖讘讜 讗讬砖 转讞转讬讜 讚讛讻讬 诪砖诪注 砖讘讜 讗讬砖 转讞转讬讜 砖诇 讬爪讗 讚诐 转讞转讬讜 讜讗诇讜 讛谉 讚"讗 砖讘住讜祝 讛讗诇驻讬诐 砖讗讬谉 讗讚诐 讬讻讜诇 诇讝讜讝 诪讛谉 讗讘诇 讘讗专讘注 专讗砖讜谞讜转 讛讜讬 诪讛诇讱 注讚讬讬谉 讗诇驻讬诐 讗诪讛 讗诇讗 讜讚讗讬 诇讗 谞讗诪专 砖讘讜 讗讬砖 诪转讞转讬讜 讗诇讗 诇讚"讗 砖讞讜抓 诇转讞讜诐 讜讛"讙 讘讬专讜砖诇诪讬 诪讬 砖讛讜爪讬讗讜讛讜 讙讜讬诐 讗讜 专讜讞 专注讛 讗讬谉 诇讜 讗诇讗 讚"讗 讜诪谞讬谉 诇讗专讘注 讗诪讜转 砖讘讜 讗讬砖 转讞转讬讜 讗诇诪讗 诇讗 拽讗讬 拽专讗 讗诇讗 讗讚' 讗诪讜转 讚讞讜抓 诇转讞讜诐 讜讛"驻 讙诐 讛诪讜专讛 诇注讬诇 讗讘诇 诇注讜诇诐 诇讻转讞诇讛 讗讬谉 谞讜转谞讬谉 诇讜 讚"讗 讜讗讬谉 诪讜谞讛 讗诇驻讬诐 讗诪讛 讗诇讗 诪诪拽讜诐 专讙诇讬讜 讜诪转谞讬转讬谉 讛讻讬 拽转谞讬 诪讛诇讱 诪诪拽讜诐 专讙诇讬讜 讜注讚 注讬拽专讜 讗诇驻讬诐 讗诪讛 讗诇诪讗 讗讬谞讜 诪讜谞讛 讗诇驻讬诐 讗诇讗 诪诪拽讜诐 专讙诇讬讜 讜诇讙讘讬 讗讬谞讜 诪讻讬专 转谞讬 讗诐 讗讬谞讜 诪讻讬专 讗讜 讗讬谞讜 讘拽讬 讘讛诇讻讛 讜讗诪专 砖讘讬转转讬 讘诪拽讜诪讬 讝讻讛 诇讜 诪拽讜诪讜 讗诇驻讬诐 讗诪讛 诇讻诇 专讜讞 讜讗诇 转谞讬 讗诇驻讬诐 讜讚"讗 讜讛砖讜讘转 讘注讬专 讚讗诪专讬谞谉 砖讻诇 讛注讬专 讻讜诇讛 讛讬讗 诇讜 讻讚"讗 诇讗讜 诇诪讬诪专讗 讻讚"讗 诇讚讘拽注讛 讗诇讗 讻讚"讗 讚讘讬转讜 讻讚驻专讬砖讬转 诇注讬诇 讜讛讗讬 讚讗诪专讬谞谉 讛专讬 讗诪专讜 砖讘转 讬砖 诇讜 讚"讗 讜诪讘注讬讗 诇谉 讙讘讬 谞讜转谉 讗转 注讬专讜讘讜 讘讗讜转谉 讚"讗 讚讬讜爪讗 讞讜抓 诇转讞讜诐 拽讗诪专 砖讛砖讜讘转 讘注讬专 讬砖 诇讜 讗诇驻讬诐 讗诪讛 讜讗诐 讬爪讗 讞讜抓 诇转讞讜诐 讬砖 诇讜 讚"讗 讻讚讬诇驻讬' 诪砖讘讜 讗讬砖 转讞转讬讜 讗讘诇 讛谞讜转谉 讗转 注讬专讜讘讜 砖谞砖转讻专 注讜讚 讗诇驻讬诐 讗讞专讜转 讞讜抓 诇注讬专 讬砖 诇讜诪专 砖讗讬谉 诇讜 讚"讗 砖讗诐 讬爪讗 讞讜抓 诇讗诇驻讬诐 砖诇 注讬专讜讘讜 讗讬谉 诇讜 讗驻讬诇讜 讗诪转 讗讞转 砖讻讬讜谉 砖讛专讜讬讞 讗诇驻讬诐 讘注讬专讜讘讜 砖讜讘 诇讗 谞讬转谉 诇讜 注讜讚 讚"讗 诇讬讜爪讗 诪讛谉: 讻诇 诪讛 砖讻转讘转讬 讻讗谉 讗讬谞讜 讻诇讜诐 讜注讬讬谉 讘诪讛讚讜专讗 转诇讬转讗讛:





驻讬住拽讗 诪讬 砖讬爪讗 诇讬诇讱 讜讻讜' 转谞讬讗 谞诪讬 讛讻讬 诪讬 砖讬 砖诇讜 砖谞讬 讘转讬诐 讻讜' 驻讬' 讜讻讙讜谉 砖讗诪专 砖讘讬转转讬 讘诪拽讜诐 驻诇讜谞讬 讚讻讬讜谉 讚讛讞讝讬拽 讘讚专讱 注谞讬 讛讜讗 讞砖讜讘 讜讻讬讜诇 讛讜讗 (诇讜诪专) 砖讘讬转转讬 讘诪拽讜诐 驻诇讜谞讬 讗诪专 专讘讛 诇讜诪专 讻"注 诇"驻 讻讬 驻诇讬讙讬 诇讛讞讝讬拽 驻讬' 讗注"讙 讚诇讗 转谞讬 讘讛讘专讬讬转讗 讜讛讞讝讬专讜 讞讘讬专讜 讻讚拽转谞讬 讘诪转谞讬' 爪专讬讱 讬讛讗 砖讬讞讝讬专谞讜 讞讘讬专讜 讜讬讗诪专 诇讜 注转 讞诪讛 讛讗讬 讜注转 爪谞讛 讛讬讗 讗讘诇 讗诐 讞讝专 诪讗诇讬讜 讘讟诇讛 诇讛 讞讝拽转 讛讚专讱 讜讛专讬 讛讗讜 注砖讬专 讜砖讜讘 讗讬谞讜 讬讻讜诇 诇讜诪专 砖讘讬转转讬 讘诪拽讜诐 驻诇讜谞讬 讻讬 驻诇讬讙讬 诇讛讞讝讬拽 讚转谞讗 拽讗 讘注讬 转专转讬 讞讝拽讛 讜讗诪讬专转 讞讘讬专讜 砖讬讞讝讬专谞讜 讜专' 讬讜住讬 讘专' 讬讛讜讚讗讛 诇讗 讘注讬 讞讝拽讛 讗诇讗 讗注"驻 砖诇讗 讛讞讝讬拽 诇讘讚 砖讛讬' 专讜爪讛 诇讛讞讝讬拽 讜讛讞讝讬专讜 讞讘讬专讜 讻讚讘专讬讜 注谞讬 讞砖讘讬谞谉 诇讬讛 讜讻讬诇讜诇 讛讜讗 诇讜诪专 砖讘讬转转讬 讘诪拽讜诐 驻诇讜谞讬 讜专讘 讬讜住祝 讗诪专 诇讛讞讝讬拽 讻"讗 诇"驻 讚爪专讬讱 砖讬讞讝讬拽 讘讚专讱 砖讗诐 诇讗 讬讞讝讬拽 讘讚专讱 讗讬谞讜 讞砖讜讘 注谞讬 讜专' 讬讜住讬 讘专' 讬讛讜讚' 讗转"拽 拽讗讬 讚拽转谞讬 讛讞讝讬拽 讻讬 驻诇讬讙讬 诇讜诪专 诇讜 讞讘讬专讜 讜诇讛讞讝讬专讜 讚转"拽 诇讗 拽转谞讬 讜讛讞讝讬专讜 讞讘讬专讜 讘讘专讬讬转讗 讚讻讬讜谉 讚讛讞讝讬拽 讘讚专讱 讗注"驻 砖讞讝专 诪讗诇讬讜 诇讗 讬爪讗 诪转讜专转 注谞讬 讜诇讗 讗讬讘讚 讞讝拽转讜 讜讘诪转谞讬' 讚拽转谞讬 讜讛讞讝讬专讜 讞讘讬专讜 诇讗讜 讚讜拽讗 讜讘专讬讬转讗 讗转讬转 诇驻专讜砖讬 诪转谞讬' 讚专' 讬讛讜讚讗 诇讗 讘注讬 讜讛讞讝讬专讜 讞讘讬专讜 讜专' 讬讜住讬 讘专' 讬讛讜讚讗 驻诇讙讬 注诇讜讬' 讜讘注讬 转专转讬 讞讝拽讛 讜讗诪讬专转 讞讘讬专讜 讜诇讗 砖讬讞讝讜专 诪讗诇讬讜 讜诇讗 转谞讬 专讘 讬讜住祝 讬转专 注诇 讻谉 讜诇讗 讗驻讬诇讜 讗诇讗 讛讻讬 转谞讬 专' 讬住讜讬 讘专' 讬讛讜讚讗 讗讜诪专 诪爪讗讜 讞讘讬专讜 讻讚驻专讬砖 讛诪讜专讛 讘诇讬砖谞讗 拽诪讗 讚讬讚讬' 讜讛讗讜 谞"诇 注讬拽专:





讻诪讗谉 讻专讘 讬讜住祝 讗诇讬讘讗 讚专' 讬讜住讬 讘专' 讬讛讚讜讗 讚讘注讬 转专转讬 驻讬' 讛"讛 谞诪讬 讚讗转讬 讻专讘讛 讗诇讬讘讗 讚专' 讬讛讜讚讗 讗诇讗 讞讚 诪谞讬讬讛讜 谞拽讟:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讻讬讜谉 砖讛讞讝讬拽 讘讚专讱 拽谞讛 注讬专讜讘 讗祝 讗诐 诇讗 讗诪专 砖讘讬转转讬 讻讜' 注讻"诇 讻爪"诇:


讘讚"讛 讜专讘 讬讜住祝 讻讜' 讜讘爪讬专 诪讛讻讬 诇讬讻讗 讞讝拽讛 讜注讜讚 专讘 讬讜住祝 讗诪专 讚讘讞讝拽讛 诇讗 驻诇讬讙讬 讗诇讗 讘诇讜诪专 讜讗"讻 讻讜' 注讻"诇 讻谉 爪专讬讱 诇讜诪专 诪爪讗转讬 讘诪"讬 讜讘' 拽讜砖讬讜转 讛谉 讜拽"诇:


讜讘讚"讛 诇"讗 讜诇讗 砖诪注转讬讜 讻讜' 讛讗讬 讻注砖讬专 诪砖讜讬 诇讬讛 讜拽住讘专 专"诪 讻诇 砖讛讜讗 注砖讬专 讻讜' 注讻"诇 讜讻转讘 诪讛专砖"诇 讜讛讗讬 拽讜砖讬讗 砖讛拽砖讛 专砖"讬 诇注讬诇 讗诪讗讬 诇讗 讬讝讜讝 诪诪拽讜诪讜 诇讗 拽砖讬讗 诇讬讛 讻讜诇讬 讛讗讬 讚诇讗 讗诪专讬' 讛讻讬 讙讘讬 诪讬 砖讛讜讗 讘注讬专讜 砖诇讗 注拽专 讚注转讜 诪谉 讛注讬专 讻"讻 讻诪讜 砖讞诇拽讜 讛转讜住' 诇注讬诇 讻讜' 注讻"诇 注"砖 讘讗讜专讱 讙诐 专砖"讬 讙讜驻讬讛 诪讞诇拽 讻谉 诇拽诪谉 讘驻' 讻讬爪讚 诪注讘专讬谉 (注讬专讜讘讬谉 讚祝 住') 讗讘诇 讛讜讗 讚讞讜拽 诇讜诪专 讻谉 砖讛讝讻讬专 讛拽讜砖讬讗 诇注讬诇 讜诇讗 讛讝讻讬专 讻讗谉 转讬专讜抓 讝讛 讜讛讬讛 诇讜 诇驻专砖 讻谉 讜诇讗 诇住转讜诐 讜谞专讗讛 讚诇注讬诇 讚讘讻诇 注砖讬专 住"诇 诇专"诪 谞诪讬 讚讛讜讬 讻讘谞讬 注讬专讜 砖驻讬专 拽砖讬讗 诇讬讛 讻讬讜谉 讚讛讗讬 谞诪讬 注砖讬专 诪砖讜讬 诇讬讛 专"诪 讗诪讗讬 讛讜讬 讞诪专 讙诪诇 讜注"讻 讛讬讬谞讜 诪砖讜诐 讚注拽专 讚注转讜 诪讘讬转讜 讜诪注讬专讜 讜讗"讻 谞讬诪讗 谞诪讬 讚诇讗 讬讝讜讝 诪诪拽讜诪讜 讗讘诇 讛砖转讗 讘讗 诇驻专砖 讚讘讻诇 注砖讬专 讜讘讻诇 讜讚讗讬 诇讗 注讬专讘 讻讛讛讬讗 讚谞转讙诇讙诇 诪讘注"讬 谞诪讬 住"诇 诇专"诪 讚讛讜讬 讞诪专 讙诪诇 讻驻专砖"讬 诇拽诪谉 诇讗 转拽砖讬 诇讬讛 讗讬 诪砖讜讬 诇讬讛 讛讻讗 注砖讬专 讜讛讜讬 砖驻讬专 讞诪专 讙诪诇 讜讚讜"拽:


讘讗"讚 讚专"诪 讗讻诇 诪讬 砖讛讜讗 注砖讬专 驻诇讬讙 讜讘讗讜诪专 砖讘讬转转讬 讘诪拽讜诐 驻诇讜谞讬 讻讜' 注讻"诇 讜讗祝 诇专讘 谞讞诪谉 讚拽"诇 讜转"讻 讚讗诪专 讗讘诇 讘诪拽讜诐 驻诇讜谞讬 讚"讛 注谞讬 讗讬谉 注砖讬专 诇讗 诪"诪 驻诇讬讙讬 讗祝 讘注砖讬专 讚诇专讘讬 讬讛讜讚讛 讛讜讬 讻讘谞讬 注讬专讜 讜诇专"诪 讛讜讬 讞诪专 讙诪诇 讚讘讻诇 讜讚讗讬 诇讗 注讬专讘 诇专"诪 讛讜讬 讞诪专 讙诪诇 讻驻专砖"讬 诇拽诪谉 讜拽"诇:


讘讚"讛 讻专讘 讬讜住祝 讗诇讬讘讗 讻讜' 讛"讛 谞诪讬 诇专讘讛 讗诇讬讘讗 讚专' 讬讛讜讚讛 讻讜' 注讻"诇 讜讘诪专讚讻讬 讬砖谉 转讬专抓 讜讝"诇 讜讚讞讜讬讗 讚讚讞讬 讘住诪讜讱 诇讗 讻专讘讛 讜讗诇讬讘讗 讚专' 讬讛讜讚讛 拽讗讬 谞诪讬 讗讛讗 讚注讜诇讗 注讻"诇 讜拽"诇:





讞讻诪转 砖诇诪讛

讙诪' 讘注讬专 砖诪注专讘讬谉 诇讛 讜讛讞讝讬专讜 讞讘讬专讜 讻讜' 讻爪"诇:


专砖"讬 讘讚"讛 讜专讘 讬讜住祝 讻讜' 讞讝拽讛 讜讗诪讬专讛 讻讱 砖诪注转讬 讜讛专讘讛 讙诪讙讜诪讬谉 讬砖 讻讬 拽砖讬讗 诇讬 讻讜' 讻爪"诇 讜讻砖讗专 谞诪讞拽. 讜谞"讘 讘住"讗 讗讬谞讜. 讘讚"讛 诇"讗 讻讜' 讜拽住讘专 专"诪 讻诇 砖讛讜讗 注砖讬专. 谞"讘 讜讛讗讬 拽砖讬讗 砖讛拽砖讛 诇注讬诇 讗诪讗讬 诇讗 讬讝讬讝 诪诪拽讜诪讜 诇讗 拽砖讛 诇讬讛 讻讜诇讬 讛讗讬 讚诇讗 讗诪专讬谞谉 讛讻讬 讙讘讬 诪讬 砖讛讜讗 讘注讬专讜 砖诇讗 注拽专 讚注转讜 诪谉 讛注讬专 讻诇 讻讱 讻诪讜 砖讞诇拽讜 讛转讜住' 诇注讬诇 讚诪讬 诇谞转讙诇讙诇 讞讜谉 诇转讞讜诐 讻讜' 讜讗注"讙 讚专"诪 住"诇 讗驻讬' 讘讜讚讗讬 讗讬谞讜 注讬专讜讘 讛专讬 讛讜讗 讞诪专 讙诪诇 讜讗驻讬' 讙讘讬 谞转讙诇讙诇 讞讜抓 诇转讞讜诐 诪讘注讜讚 讬讜诐 讜讻诪讜 砖驻专砖"讬 诇拽诪谉 讛讬讬谞讜 讟注诪讗 讚专"诪 住"诇 讗驻讬' 讙讘讬 注讬专讜 注讜拽专 讚注转讜 诇讻诇 讛驻讞讜转 诪砖讘讬转讛 讛专讗砖讜谞讛 砖诇讗 讬拽谞讛 讘注讬专讜 讜讬讛讗 诇讜 讗诇驻讬诐 诇爪讚 讗讞专 讗讘诇 讗讜转谉 讗诇驻讬诐 砖诇爪讚 讘讬转讜 砖讛讜讗 诇讜 诪诪"谞 诇讗 讛驻住讬讚 讜讙诪专 讘讚注转讜 砖讗讜转谉 讘' 讗诇驻讬诐 讬讛讬讜 诇讜 诇注讜诇诐 讜讬讛讗 诪讜转专 诇讜 诇讞讝讜专 诇讘讬转讜 讜讗诐 讻谉 讙讘讬 住驻拽 谞诪讬 讚讬谞讗 讛讻讬 讗讘诇 诪讬 砖讛讜讗 讘讚专讱 讜专爪讛 诇拽谞讜转 砖讘讬转讛 讘住讜祝 讛转讞讜诐 诪注诪讬讚转 专讙诇讬讜 讜砖诐 诇讗 拽谞讛 讗"讻 诇讗 讬讝讜讝 诪诪拽讜诪讜 讚注拽专 讚注转讜 诪诪拽讜诐 注诪讬讚转 专讙诇讬讜 诇讙诪专讬 讗诇讗 诇砖诐 专爪讛 诇拽谞讜转 讜讗注"驻 砖讛讞诇驻讬诐 诇爪讚 注诪讬讚转 专讙诇讬讜 诪诪"谞 砖讬讬讻讬谉 讗诇讬讜 诪"诪 讛讜讗 诇讗 讞讬砖讘 讗诇讗 讘拽谞讬讬转 讛注讬专讜讘 讘住讜祝 讛转讞讜诐 讜诪讗讞专 砖砖诐 诇讗 拽谞讛 讗讬谉 诇讜 讗诇讗 讚' 讗诪讜转 讜讚讜"拽 讛讬讟讘 (注讬讬谉 讘诪讛专砖"讗):


转讜住' 讘讚"讛 讛讗讬 诇讛拽诇 讻讜' 讻讬 讗讜专讞讬讛 讻砖讗讬谉 谞讜转谉 注讬专讜讘讜 讘注讬专 讞专讬讘讛 讛讜讬 诇讛拽诇 讻爪"诇:


讘讚"讛 诇讜诪专 讻"注 讻讜' 讗"讻 讻讬讜谉 讚注转讜 讻讜' 讘讚专讱 讜专讘 讬讜住祝 讻讜' 讜专' 讬讜住讬 讛讝讻讬专 讻诪讗谉 讻讜' 诇专"讬 注讬拽专 讻诪讗谉 讻专讘 讬讜住祝 讻讜' 讗讬 谞诪讬 讛讻讬 讚讬讬拽 讚讗讬 讘注讬 转专转讬 讻讜' 讻爪"诇 讜讛讚"讗:





讘谞讬讛讜

讗指诪址专 诇讜止: 讛址讚职专执讬 讘旨执讬. 驻讬专砖 专砖"讬 '诇讗 讗讜住讬祝 注讜讚' 讛谞讛 诪转砖讜讘转讜 诪砖诪注 砖讛讬讛 讚专讻讜 讘讻讱 诇讚讘专 讻讬讜爪讗 讘讝讛 讜讛转谞讞诐 注诇 诪谞讛讙讜.
讜谞专讗讛 诇讬 讗驻砖专 砖讛讬讛 诇讜 诪讚讛 砖讗讬谞讜 讞讜砖砖 讜诪拽驻讬讚 讻诇 讻讱 注诇 讚讘讜专讜 诇讛讬讜转 谞讝讛专 诇讚讘专 讘讚专讱 讻讘讜讚 讻谞讙讚 讙讚讜诇讬诐, 讜诇讻讱 讙诐 讻谞讙讚 讻讘讜讚讛 砖诇 转讜专讛 砖谞讛 诇讚讘专 拽砖讛, 讚讛讗 诪爪讬谞讜 讘讬讜诪讗 (讬讜诪讗 讻讘:) 讘谉 砖谞讛 砖讗讜诇 讘诪诇讻讜, 讗诪专 专讘 讛讜谞讗 讻讘谉 砖谞讛 砖诇讗 讟注诐 讟注诐 讞讟讗, 诪转拽讬祝 诇讛 专讘 谞讞诪谉 讘专 讬爪讞拽 讜讗讬诪讗 讻讘谉 砖谞讛 砖诪诇讜讻诇讱 讘讟讬讟 讜讘爪讜讗讛? 讗讞讜讬讗讜 诇讬讛 诇专讘 谞讞诪谉 住讬讜讟讗 讘讞诇诪讬讛, 驻讬专砖 专砖"讬 诪诇讗讻讬 驻讞讚 诪讘讛诇讬诐 讗讜转讜, 讗诪专 谞注谞转讬 诇讻诐 注爪诪讜转 砖讗讜诇 讜讻讜' 注讬讬谉 砖诐. 讜讬讚讜注 讻讬 专讘 谞讞诪谉 住转诐 讛谞讝讻专 讘讙诪专讗 讛讜讗 专讘 谞讞诪谉 讘专 讬爪讞拽, 讜注讬讬讬谉 讘住讛"讚, 讜注讜讚 诪爪讬谞讜 讘诪讙讬诇讛 (诪讙讬诇讛 讻讞:) 讛讛讜讗 讚讛讜讛 转谞讬 讛讬诇讻转讗 住讬驻专讗 讜住驻专讬 讜转讜住驻转讗 讜砖讻讬讘 讗转讜 讗诪专 诇讜 诇专讘 诇讬住驻讚讬讛 诪专 讗诪专 讛讬讻讬 谞讬住驻讚讬讛 讛讬 爪谞讗 讚诪诇讗 住驻专讬 讚讞住专, 驻讬专砖 专砖"讬 讘诪讗讬 讗住驻讚讬讛 讗讬谞讜 讗诇讗 讻诪讜 住诇 诪诇讗 住驻专讬诐 讜讗讬谉 诪讘讬谉 诪讛 砖讘转讬讻诐 注讬讬谉 砖诐, 谞诪爪讗 讛讬讛 讚专讻讜 诇讚讘专 拽砖讜转 讜讗讬谞讜 诪讚拽讚拽 讻诇 讻讱 诇讚讘专 讘讻讘讜讚, 讜诇讻谉 注转讛 砖讚讘专 拽砖讜转 讻谞讙讚 讻讘讜讚 砖诪讜讗诇 诪讗专讬 讚讛讗讬 砖诪注转转讗 讘讗讜诪专讜 诇讗讜 诪注诇讬讗 讛讗讬 砖诪注转转讗, 讜讙诐 讚讘专 讝讛 拽砖讛 讻谞讙讚 讻讘讜讚 转讜专讛 讜讛讜讻讬讞讜 专讘讗 讘讚讘专 讝讛, 讗诪专 讛址讚职专执讬 讘旨执讬 诪诪讚讛 讝讜 砖讛讬讬转讬 专讙讬诇 讘讛, 讜诪讻讗谉 讜诇讛讘讗 讗讚拽讚拽 诇讚讘专 讘讻讘讜讚 讻谞讙讚 讙讚讜诇讬诐.

讙诪' 讬砖 诇讜 讚' 讗诪讜转 讗讜 诇讗. 注讬讬谉 诇拽诪谉 讚祝 住 注"讘 转讚"讛 讻讗谉 砖讻诇转讛 讜讻讜':


砖诐 讗驻讬' 讛讻讬 谞讬讞讗 诇讬讛. 注讬讬谉 诇注讬诇 讚祝 诇讘 注"讘 讜讚祝 诇讛 注"讗:

